Revurdering af miljøgodkendelsen af

svineproduktion på Slotsvej 65, 8543 Hornslet

i henhold til Lov om miljøgodkendelse mv. af husdyrbrug, nr. 1572 af 20/12/2006.

|  |  |
| --- | --- |
|  | Revurdering af miljøgodkendelsen af svineproduktionen |
| **Virksomhedens navn:** | Vestergaard |
| **Adresse:** | Slotsvej 65, 8543 Hornslet  10.8.2016  Journal nr.  14/42193  Kontaktperson  Trine W. Jensen  Lundbergsvej 2  8400 Ebeltoft  Telefon 87 53 54 10  Telefax 87 53 59 95  Natur.miljoe@syddjurs.dk  www.syddjurs.dk |
|  |  |
| **CVR nr.:** | 20599790 |
| **CHR nr.:** | 28396 |
|  |  |
| **Matrikel nr.:** | 18a m. fl. Karlby By, Krogsbæk |
|  |  |
| **Virksomhedens ejer:** | Jan Laursen |
|  |  |
| **Ansøger:** | Jan Laursen |
|  |  |
| **Konsulent:** | Kjartan Einarson, LMO |
|  |  |
| **Tilsynsmyndighed:** | Syddjurs Kommune  Natur og Miljø |


Syddjurs Kommune

Klagefrist udløber

den 7.9.2016

Søgsmålsfristen udløber den 10.2.2017

Natur og Miljø



................................................. ..................................................

Trine Jensen Dennis Jensen

Biolog Biolog

**INDHOLDSFORTEGNELSE**

**INDLEDNING 4**

# **NYE VILKÅR DER PÅBYDES MED DENNE REVURDERING 5**

**SYDDJURS KOMMUNES AFGØRELSE 8**

**GENERELLE FORHOLD 9**

**MILJØTEKNISK REDEGØRELSE OG VURDERING 12**

**Husdyrhold og staldanlæg 12**

**Drift – herunder BAT 14**

***Staldindretning***

***Foder***

***Opbevaring, håndtering og udbringning af husdyrgødning***

***Management***

***Forbrug af vand og energi***

***Syddjurs Kommunes samlede BAT-vurdering***

**Gener fra anlæg 29**

***Lugt og støv***

***Fluer og skadedyr***

***Støj***

***Lys***

***Transport***

**AREALDRIFT, HABITATVURDERING OG NÆRLIGGENDE NATUR 35**

**HUSDYRBRUGETS OPHØR 37**

**SYDDJURS KOMMUNES SAMLEDE VURDERING 38**

**OFFENTLIGHED OG HØRING 38**

**KLAGEVEJLEDNING 40**

**LOVGRUNDLAG 42**

**BILAG 43f**

**Bilagsoversigt**

Bilag 1: Parter og andre høringsberettigede

Bilag 2: Situationsplan over ejendommen

Bilag 3: BAT-beregning for ammoniakemission

Bilag 4: Foderkorrektioner

Bilag 5: Samlet oversigt over gældende vilkår

Bilag 6: Bemærkninger til høringssvar fra konsulent

**INDLEDNING**

Miljøgodkendelser af husdyrbrug meddelt efter miljøbeskyttelseslovens[[1]](#footnote-1) kapitel 5 skal regelmæssigt tages op til revurdering og om nødvendigt ajourføres i lyset af den teknologiske udvikling. Den første revurdering sker 8 år efter miljøgodkendelsen er meddelt, og de efterfølgende revurderinger skal ske mindst hvert 10. år.

Fra det tidspunkt, hvor kommunalbestyrelsen finder grundlag for at revurdere et husdyrbrugs miljøgodkendelse, som er meddelt i henhold til miljøbeskyttelseslovens § 33, træder husdyrgodkendelseslovens[[2]](#footnote-2) regelgrundlag i kraft.

Det fremgår af husdyrgodkendelseslovens § 41, at revurderingen gennemføres ved påbud efter lovens § 39. Revurderingen skal resultere i en afgørelse, hvor vilkårene i den oprindelige godkendelse enten skærpes ved påbud eller i en afgørelse, hvor der ikke findes anledning til at skærpe.

En revurderingsafgørelse er ikke en ny godkendelseshandling. Derfor kan en revurdering ikke indebære en udvidelse eller ændring af den oprindelige godkendelse, der kan medføre forøget forurening.

Et af formålene med den regelmæssige revurdering er, at det løbende sikres, at husdyrbrugets indretning og drift fortsat er baseret på anvendelse af den bedste tilgængelige teknik (BAT). BAT skal sikre, at forureningen fra husdyrbruget til stadighed begrænses mest muligt. Der skal således stilles skærpede vilkår, hvis væsentlige ændringer i BAT skaber mulighed for betydelig nedbringelse af emissionerne, uden at det medfører uforholdsmæssige store omkostninger.

Revurderingen giver ikke mulighed for at gennemføre vurderinger efter habitatbekendtgørelsens § 7, ligesom husdyrgodkendelsesbekendtgørelsen[[3]](#footnote-3) ikke giver hjemmel til, at bekendtgørelsens beskyttelsesniveauer skal gælde i revurderingssager i forhold til natur. Vilkår/påbud, der stilles af hensyn til den omkringliggende natur i forbindelse med en revurdering, skal derfor udelukkende gennemføres i overensstemmelse med princippet om BAT. Påbud – ud over, hvad der følger af BAT – skal således være begrundet i en væsentlig forurening, hvor der er fremkommet nye oplysninger om forureningens skadelige virkning, der ikke kunne forudses ved godkendelsens meddelelse eller i, at forureningen i øvrigt går ud over det, der blev lagt til grund ved godkendelsens meddelelse.

Revurderingen af husdyrbrug udløser endvidere ikke miljøvurdering af tredjemandsarealer og egne arealer.

Der er ikke knyttet en ny retsbeskyttelsesperiode til afgørelsen om revurdering.

**NYE VILKÅR DER PÅBYDES MED DENNE REVURDERING**

En samlet oversigt over alle vilkår der gælder for bedriften fremgår af bilag 5.

1. Ejendommen skal drives i overensstemmelse med miljøgodkendelsen af 28.12.2006, samt de påbud, der fremgår af denne revurdering.
2. De nye vilkår, der fremgår af indeværende revurdering, træder i kraft og skal efterleves straks efter, revurderingen er meddelt.
3. Et eksemplar af nærværende revurdering skal til enhver tid være tilgængelig på landbruget, og driftspersonalet skal være orienteret om godkendelsens indhold.
4. Svinebruget tillades drevet som angivet i vilkår 1.2.2.4 ELLER med en årlig produktion på maksimalt 750 årssøer, 27.000 stk. smågrise (7,2-33 kg) og 520 slagtesvin (33-107 kg) svarende til i alt 313,6 DE beregnet efter den pt. gældende husdyrgødningsbekendtgørelse (dyrehold efter ”skift i dyretype”).
5. Såfremt dyreholdet i vilkår 1.2.2.4 produceres, skal dyreholdet placeres i stalde og med vægtintervaller og stipladser, som angivet i tabel 1a.
6. Såfremt dyreholdet efter ”skift i dyretype” (se vilkår 4) produceres, skal dyreholdet placeres i stalde og med vægtintervaller og stipladser, som angivet i tabel 1b.
7. Følgende produktionsparametre skal kunne dokumenteres, f.eks. via gødningsregnskabet eller en effektivitetskontrol (e-kontrol):

- Antal producerede smågrise og disses ind- og afgangsvægt

- Antal producerede slagtesvin og disses ind- og afgangsvægt

- Antal producerede polte og disses ind- og afgangsvægt

- Antal årssøer, antal fravænnede smågrise pr. årsso, samt fravænningsalder og – vægt

1. Staldafsnit skal rengøres efter hvert hold, og der skal til stadighed være en god staldhygiejne. Stierne skal kontrolleres og renholdes, så det sikres, at gødning og urin hurtigt fjernes fra gulvet og ledes til gyllekanalerne.
2. Der skal fasefodres.
3. Alt foder skal tilsættes fytase (ikke nødvendig ved hjemmeblandet foder)
4. Den totale mængde P ab dyr pr. år beregnet som P ab dyr pr. slagtesvin x det årlige antal producerede slagtesvin skal være mindre end 4746 kg P pr. år. P ab dyr pr. slagtesvin beregnes ud fra følgende ligning:

P ab dyr pr. smågris = ((afgangsvægt – indgangsvægt) x FEsv pr. kg. Tilvækst x gram P pr. FEsv/1000) – ((afgangsvægt – indgangsvægt) x 0,0055 kg. P pr. kg. Tilvækst). Se beregning i bilag 4.

1. Der skal føres en logbog eller produktionskontrol/E-kontrol, hvoraf følgende skal fremgå
   1. Antal producerede slagtesvin
   2. Gennemsnitlige vægtintervaller (indgangs- og afgangsvægt)
   3. Foderforbrug pr. kg. tilvækst
   4. Det gennemsnitlige indhold af P pr. FEsv i foderblandingerne.
2. P ab slagtesvin skal på baggrund af logbogens eller produktionskontrollens oplysninger beregnes for en sammenhængende periode på minimum 12 måneder i perioden 15. september år 1 til 15. februar år 3, svarende til den periode, der gælder for beregning af type-2 korrektionsfaktoren i gødningsregnskabet.
3. Der skal udarbejdes en blandeforskrift for foder mindst hver tredje måned, såfremt der anvendes hjemmeblandet foder.
4. Logbogen/produktionskontrollen, indlægssedler for hver tredje måned samt eventuelle blandeforskrifter skal opbevares på husdyrbruget i mindst fem år og forevises på tilsynsmyndighedens forlangende.

# Gylle må først omrøres umiddelbart før udbringning og bortkørsel, og udbringning skal i videst muligt omfang ske i dagtimerne, ligesom udbringning så vidt muligt skal undgås i weekender og på helligdage.

1. Beholdere til husdyrgødning skal mindst en gang om året tømmes helt, og der skal ske indvendig og

udvendig in­spektion (om muligt) med henblik på reparation og vedli­geholdelse. Inspektionen og evt. tiltag skal noteres i log­bogen.

1. Håndtering af gylle skal foregå under opsyn.

# Der må ikke monteres pumper på gyllebeholderne.

# Virksomheden skal indrettes og drives, så spild og andet ukon­trolleret udslip af forurenende stoffer forhindres eller fore­bygges, og sådan at skadernes omfang begrænses, hvis der alligevel sker uheld. Der skal således altid være egnet materiale på ejendommen til opsamling af spild.

# Overførsel af gylle skal foregå under opsyn.

1. Beredskabet skal straks underrettes om driftsforstyrrelser eller uheld, der medfører forurening af omgivelserne eller indebærer en risiko for det. En skriftlig redegørelse for hændelsen skal være tilsynsmyndigheden i hænde senest en uge efter, at den er sket. Det skal fremgå af redegørelsen, hvilke tiltag der vil blive iværksat for at hindre lignende driftsforstyrrelser eller uheld i fremtiden.

Underretningspligten fritager ikke virksomheden for at afhjælpe uheld.

# Der skal udarbejdes en beredskabsplan eller driftsforskrift, som fortæller hvornår og hvordan, der skal reageres ved uheld, som kan medføre konsekvenser for det eksterne miljø. Beredskabsplanen skal foreligge, inden miljøgodkendelsen tages i brug. En kopi indsendes til Syddjurs Kommune.

Beredskabsplanen skal som minimum indeholde:

* 1. Procedurer som beskriver relevante tiltag med henblik på at ”stoppe ulykken/uheldet” og begrænse udbredelsen.
  2. Oplysninger om hvilke interne/eksterne personer og myndigheder, der skal alarmeres og hvordan.
  3. Kortbilag over bedriften med angivelse af miljøfarlige stoffer, afløbs- og drænsystemer og vandløb mm.
  4. En opgørelse over materiel, der er tilgængeligt på bedriften, eller som kan skaffes med kort varsel, der kan anvendes i forbindelse med afhjælpning, inddæmning og opsamling af spild/lækage, som kan medføre konsekvenser for det eksterne miljø. Herunder oplysninger om telefonnumre til kontaktpersoner.

# Beredskabsplanen revideres/kontrolleres sammen med de ansatte mindst 1 gang årligt. Den skal være let tilgængelig og synlig for ansatte og øvrige, der færdes på ejendommen. Beredskabsplanens indhold og opbevaringssted skal være kendt af virksomhedens an­satte og udleve­res til evt. indsatsleder/miljømyn­dighed i forbindelse med uheld, forureninger, brand og lignende.

# Driftsforstyrrelser, som har betydning for det ydre miljø, skal fremgå af driftsjournalen med tidspunkt mm for eventuelle hændelser.

1. Anlæg, der er særligt energiforbrugende, herunder foderfremstillingsanlæg, ventilationsanlæg og overbrusningsanlæg, skal kontrolleres, rengøres og vedligeholdes, således at de altid kører energimæssigt optimalt. Foderanlæg og skorstene/afkast efterses og rengøres minimum en gang om året. Kontrol og vedligehold noteres i driftsjournal.
2. Vedligeholdelse og eftersyn af ventilationssystemerne skal udføres i henhold til producentens anvisninger for de pågældende anlæg. Ventilationssystemer skal renholdes og justeres efter behov, og drives således, at der ikke opstår væsentlige lugt- eller støjgener. Der skal føres driftsjournal for udført eftersyn og rengøring af ventilationssystemer.
3. Temperatur- og luftfugtighedsfølere skal, for opretholdelse af korrekt staldtemperatur og luftfugtighed, kontrolleres minimum hver anden måned eller i forbindelse med vask af stalden. Der skal føres driftsjournal for udført vedligehold, eftersyn, rengøring og kontrol af temperatur- og luftfugtighedsmålere.
4. Der skal føres halvårlig kontrol med el-forbrug. Noteres i driftsjournal, evt. i form af løbende registreringer.
5. Der skal føres halvårlig kontrol med vandforbrug. Noteres i driftsjournal.

### Drikkevandssystemet skal drives og vedligeholdes således at unødigt spild undgås

### Tankning af olie skal ske under opsyn. Olietanke skal placeres på asfalt eller beton, og placeres, så der ikke er risiko for tilløb til afløb eller udløb på bar jord.

### Udslusning skal foretages mellem kl. 8 og 16 og må ikke foretages på lørdage eller søn- og helligdage.

# Såfremt tilsynsmyndigheden vurderer, at driften giver an­ledning til flere anlægsgener (herunder gener fra lys, støv, støj, transport eller lignende) for omboende end forventet, skal virksomheden lade udarbejde en handlingsplan for nedbringelse af generne, som godkendes af kommunen, og derefter gennemføre denne. Samtlige udgifter i forbin­delse med ovennævnte afholdes af virksomheden.

1. Der skal anvendes lavenergi-belysning.

# **SYDDJURS KOMMUNES AFGØRELSE**

**Ejendommens miljøgodkendelse**

Rosenholm Kommune miljøgodkendte den 28.12.2006 ejendommen med produktionsanlægget beliggende Slotsvej 65, 8543 Hornslet. Godkendelsen blev dengang meddelt efter miljøbeskyttelseslovens kap. 5, og ejendommen blev godkendt til en samlet årlig produktion på 450 årssøer, 9500 smågrise (7,2-33 kg) og 9500 slagtesvin (33-100 kg) i dag svarende til 362 DE (svarende til 421 DE beregnet efter dagældende normer).

Syddjurs Kommune har den 13. oktober 2014 meddelt en afgørelse om skift i dyretype i henhold til § 31 i husdyrgodkendelsesbekendtgørelsen til en årlig produktion på 750 årssøer med grise til fravænning, 27.000 smågrise (7,2-32 kg) og 520 slagtesvin (32-107 kg) svarende til 313,6 DE. Den tilladte produktion svarer derfor efter nugældende dyreenhedsberegning til 313,6 DE.

***Baggrund for revurdering***

Efter husdyrgodkendelseslovens § 103, stk. 3, er bestående husdyrbrug, som har en § 33 godkendelse efter miljøbeskyttelsesloven, omfattet af husdyrgodkendelsesloven (og regler udstedt i medfør heraf) fra det tidspunkt, hvor kommunalbestyrelsen finder grundlag for at revurdere husdyrbrugets godkendelse (jf. miljøbeskyttelseslovens § 41 a og § 41 b).

I henhold til miljøbeskyttelseslovens § 40 skal godkendelser meddelt efter miljøbeskyttelseslovens kap. 5 regelmæssigt og mindst hvert 10. år tages op til revurdering. Første gang dog efter 8 år, hvor husdyrbruget ikke længere er tillagt retsbeskyttelse.

Revurderingen af husdyrbruget på Slotsvej 65 tager udgangspunkt i ejendommens miljøgodkendelse samt det anmeldte skift i dyretype herunder de supplerende oplysninger, som ansøger og konsulent har indsendt via www.husdyrgodkendelse.dk som fiktiv beregningsskema nr. 76490 (version 8) og 76491 (version 4) og tilhørende bilag.

**Afgørelse om revurdering**

Syddjurs Kommune har vurderet, at den eksisterede miljøgodkendelse på Slotsvej 65, 8543 Hornslet kan revurderes i henhold til § 39, jf. § 41 i husdyrgodkendelsesloven med tilhørende bekendtgørelser. Revurderingen er en tilladelse til, at virksomheden fortsat kan producere på de gældende vilkår suppleret med de nye vilkår meddelt ved påbud. Revurderingen giver ikke tilladelse til at øge eller ændre dyreholdet, og der er derfor ikke tale om nogen merpåvirkning af omgivelserne.

Revurdering fastsætter samlet de vilkår, der gælder for den fortsatte drift af ejendommen. Revurderingen er betinget af, at de stillede vilkår efterleves. Vilkår, som ikke er overført i revurderingen, bortfalder. Det skyldes bl.a., at de fremgår af generel lovgivning eller i øvrigt ikke er aktuelle længere.

Revurderingen indeholder en sammenfatning samt kommunens bemærkninger og vurdering af den eksisterende produktion set i lyset af den teknologiske udvikling samt dens miljømæssige påvirkninger af miljøet og naboer.

**GENERELLE FORHOLD**

**Beskrivelse af husdyrbruget og projektet**

Revurderingen omfatter alle landbrugsmæssige aktiviteter på ejendommen Slotsvej 65, 8543 Hornslet herunder også selve produktionsanlægget. Til ejendommen er tilknyttet husdyrproduktionen med CVR nr. 20599790. Ejendommen er ejet af Jan Laursen. Der foretages ikke godkendelsespligtige ændringer i forbindelse med den lovpligtige revurdering af ejendommens miljøgodkendelse.

Ansøger har lavet tiltag, således at kravet om BAT for den pågældende bedrift kan overholdes. Kommunen stiller nye vilkår til disse tiltag.

**Meddelelsespligt – anlæg, arealer, ejerforhold**

Virksomheden skal drives i overensstemmelse med de oplysninger, der fremgår af ansøgningsmaterialet og den miljøtekniske beskrivelse og i henhold til godkendelsens og revurderingens vilkår. Ændring i ejerforhold eller driftsansvarlig skal meddeles til kommunen.

Denne revurdering af den oprindelige godkendelse skal være kendt af den daglige driftsansvarlige og andet personale med tilknytning til husdyrbruget. Et eksemplar af nærværende revurdering skal til enhver tid være tilgængelig for og kendt af de personer, der har ansvaret for, at virksomhedens indretning og drift følger vilkårene i denne godkendelse. Husdyrbruget må ikke udvides eller ændres bygnings- eller produktionsmæssigt uden forudgående anmeldelse til og tilladelse fra Syddjurs Kommune.

**Gyldighed, retsbeskyttelse og næste revurdering**

Den gennemførte revurdering giver anledning til, at Syddjurs Kommune ændrer visse vilkår i den hidtil gældende miljøgodkendelse. De vilkår, som ikke ændres, er overført uændret til denne afgørelse. Endvidere er utidssvarende vilkår ophævet, mens nye vilkår er tilføjet ved påbud. En samlet oversigt over gældende vilkår kan ses forrest i denne revurdering.

Hvis miljøgodkendelsen ikke har været udnyttet, helt eller delvist, i tre på hinanden følgende år, så bortfalder den del af godkendelsen, der ikke har været udnyttet de seneste tre år.

Vilkårene er gældende fra tidspunktet for meddelelse af revurderingen. Vilkår meddelt i forbindelse med revurderingen har ingen retsbeskyttelse. Vilkår meddelt som påbud efter husdyrgodkendelseslovens § 39, jævnfør § 41 kan påklages i henhold til klagevejledningen bagerst i denne afgørelse. Vilkår, som er videreført fra den eksisterende miljøgodkendelse, kan ikke påklages.

Revurderingen giver ikke mulighed for at gennemføre vurderinger efter habitatbekendtgørelsen. Husdyrgodkendelsesbekendtgørelsen giver endvidere ikke hjemmel til, at bekendtgørelsens beskyttelsesniveauer skal gælde i revurderingssager i forhold til natur. Det er endvidere Syddjurs Kommunes tolkning, at der ikke er hjemmel til, at husdyrgodkendelsesbekendtgørelsen beskyttelsesniveau i forhold til kategori 1 og 2 naturområder, skal gælde ved revurdering af miljøgodkendelser givet efter miljøbeskyttelsens kapitel 5. Revurderingen af husdyrbrug udløser endvidere ikke miljøvurdering af tredjemandsarealer og egne arealer.

Påbud – ud over, hvad der følger af BAT – skal (jf. § 40 stk. 2) derfor begrundes i

1) at der er fremkommet nye oplysninger om forureningens skadelige virkning,

2) at forureningen medfører miljømæssige skadevirkninger, der ikke kunne forudses ved godkendelsens meddelelse,

3) at forureningen i øvrigt går ud over det, som blev lagt til grund ved godkendelsens meddelelse,

4) at væsentlige ændringer i den bedste tilgængelige teknik skaber mulighed for en betydelig nedbringelse af emissionerne, uden at det medfører uforholdsmæssigt store omkostninger, eller

5) at det af hensyn til driftssikkerheden i forbindelse med processen eller aktiviteten er påkrævet, at der anvendes andre teknikker.

I revurderingen er afgørelser fra Natur-og miljøklagenævnets afgørelser på området inddraget (NMK-132-00151 af 27. april 2012, NMK-135-00013 af 4. juli 2012 og NMK-135-00005 af 31. maj 2012 m.fl.).

Bedriften skal til enhver tid leve op til gældende regler, love og bekendtgørelser, også selv om disse regler er skærpende i forhold til dette tillæg.

Bedriftens miljøgodkendelse skal, jf. § 40 i husdyrgodkendelsesbekendtgørelsen regelmæssigt og mindst hvert 10. år tages op til revurdering. Den næste regelmæssige revurdering er planlagt i 2026.

Afgørelse om revurdering meddeles under forudsætning af nedenstående ændringer. Nye vilkår, der meddeles som påbud (enten med hjemmel i BAT eller § 40), er markeret med grøn farve. Vilkår, der videreføres uændret, er umarkerede. Vilkår, som ophæves som følge af, at de er dækket af generel lovgivning, eller i øvrigt ikke længere er aktuelle er skrevet med rød skrift. En samlet oversigt over de vilkår, der er gældende for ejendommen, fremgår af bilag 5.

Nye vilkår meddeles som påbud efter husdyrgodkendelseslovens § 39, jævnfør § 41.

***Nye vilkår:***

1. Ejendommen skal drives i overensstemmelse med miljøgodkendelsen af 28.12.2006, samt de påbud, der fremgår af denne revurdering.
2. De nye vilkår, der fremgår af indeværende revurdering, træder i kraft og skal efterleves straks efter, revurderingen er meddelt.
3. Et eksemplar af nærværende revurdering skal til enhver tid være tilgængelig på landbruget, og driftspersonalet skal være orienteret om godkendelsens indhold.

***Videreførte vilkår:***

1.2.1.1 Virksomheden skal i princippet indrettes og drives i overensstemmelse med de i denne afgørelse givne forudsætninger, dog med de eventuelle ændringer, som måtte fremgå af nedenstående vilkår.

1.2.1.7 Ved ændringer i ejerforhold (eller hvem der er ansvarlig for driften) skal tilsynsmyndigheden straks, og senest 1 måned efter ændringen orienteres skriftligt herom.

1.2.2.1 Et eksemplar af nærværende godkendelse skal til enhver tid være tilgængelig på landbruget, og driftspersonalet skal være orienteret om godkendelsens indhold.

***Vilkår der udgår:***

1.2.1.2 Godkendelsen bortfalder, såfremt den ikke er udnyttet inden 2 år fra dateringen af denne godkendelsesskrivelse. **UDGÅR**

1.2.1.3 I henhold til princippet om kontinuitet kan virksomheden ligeledes helt eller delvist miste retten til den godkendte produktion, såfremt virksomhedens produktion gennem en periode på mindst 3 år er helt eller delvist reduceret i forhold til den godkende produktion. **UDGÅR**

1.2.1.4 Virksomheden må ikke udvides eller ændres bygnings- eller driftsmæssigt på en måde, der indebærer forøget forurening, før udvidelsen eller ændringen er godkendt i henhold til § 33 i miljøbeskyttelsesloven. **UDGÅR**

1.2.1.5 Inden etablering, udvidelse eller ændring af anlæg omfattet af kapitel 3-8 i husdyrgødningsbekendtgørelsen, skal der indgives en anmeldelse til godkendelsesmyndigheden, jf bekendtgørelsens § 29, stk. I og § 29a stk. 1. **UDGÅR**

1.2.1.6 Når klagefristen er udløbet uden indkomne klager, eller når klagemyndigheden har stadfæstet denne godkendelsesskrivelse, bortfalder den tidligere godkendelsesskrivelse af 20. juli 1989. **UDGÅR**

**MILJØTEKNISK REDEGØRELSE OG VURDERING**

**HUSDYRHOLD OG STALDANLÆG**

***Redegørelse***

Der er pt. gældende tilladelser til to alternative dyrehold på ejendommen.

Syddjurs Kommune har den 28.12.2006 miljøgodkendt ejendommen og produktionsanlægget under adressen Slotsvej 65, 8543 Hornslet. Godkendelsen blev meddelt efter miljøbeskyttelseslovens kap. 5 og omfatter en samlet årlig produktion på 450 årssøer, 9500 smågrise og 9500 slagtesvin. Den tilladte produktion fremgår af tabel 1a, og svarer efter nugældende dyreenhedsberegning til 361,77 DE.

Tabel 1a (skema 76490)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Stald** | **Dyretype** |  | **Antal dyr** | | **Stipladser** | **Vægt** | | **DE** | | |
| Farestald | Søer, farestald | nudrift | 450 | | 120 | - | | 30,60 | | |
|  | Kassestier, delvis spaltegulv | ansøgt | 450 | | 120 | - | | 30,60 | | |
|  | Slagtesvin | nudrift | 4750 | | 1200 | 33-100 | | 106,12 | | |
| Slagtesvinestald | Fuldspaltegulv | ansøgt | 0 | | 0 | - | | 0,00 | | |
|  | Slagtesvin | nudrift | 0 | | 0 | - | | 0,00 | | |
|  | Drænet gulv og spalter (33/67) | ansøgt | 4750 | | 1200 | 33-100 | | 106,12 | | |
|  | Slagtesvin | nudrift | 4750 | | 1200 | 33-100 | | 106,12 | | |
| Slagtesvinestald | Fuldspaltegulv | ansøgt | 0 | | 0 | - | | 0,00 | | |
|  | Slagtesvin | nudrift | 0 | | 0 | - | | 0,00 | | |
|  | Drænet gulv og spalter (33/67) | ansøgt | 4750 | | 1200 | 33-100 | | 106,12 | | |
| Drægtighedsstald | Søer, drægtighedsstald | nudrift | 205 | | 150 | - | | 32,53 | | |
|  | Løsgående, delvis spaltegulv | ansøgt | 205 | | 150 | - | | 32,53 | | |
| Klimastald | Smågrise | nudrift | 9500 | | 1461 | 7,2-33 | | 47,51 | | |
|  | Fuldspaltegulv | ansøgt | 0 | | 0 | - | | 0,00 | | |
|  | Smågrise | nudrift | 0 | | 0 | - | | 0,00 | | |
|  | Drænet gulv og spalter (50/50) | ansøgt | 9500 | | 1461 | 7,2-33 | | 47,51 | | |
| Løbe- og | Søer, Løbe- og drægtighed | nudrift | | 245 | 180 | | - | | 38,88 |
| drægtighedsstald | Løsgående, delvis spaltegulv | ansøgt | | 245 | 180 | | - | | 38,88 |
| Totalt DE (uændret) |  |  | |  |  | |  | | 361,77 |

Syddjurs Kommune meddelte d. 9.10.2014 afgørelse om skift i dyretype i henhold til § 31 i godkendelsesbekendtgørelsen til en årsproduktion på 750 årssøer, 27.000 smågrise og 520 slagtesvin, se tabel 1.b. Denne produktion svarer efter nugældende dyreenhedsberegning til 313,6 DE. Såfremt skiftet i dyretypen ikke er udnyttet inden 2 år (dvs. oktober 2016), bortfalder retten til dette dyrehold.

Tabel 1b: Dyrehold anmeldt efter skift i dyretype (skema 76491)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Stald** | **Dyretype** |  | **Antal dyr** | | **Stipladser** | **Vægt** | | **DE** | | | |
| Farestald | Søer, farestald | nudrift | 500 | | 135 | - | | 34,00 | | | |
|  | Kassestier, delvis spaltegulv | ansøgt | 500 | | 135 | - | | 34,00 | | | |
| Sostald | Slagtesvin | nudrift | 520 | | 130 | 32-107 | | 13,33 | | | |
| (tidligere slagtesvin) | Fuldspaltegulv | ansøgt | 0 | | 0 | - | | 0,00 | | | |
|  | Slagtesvin | nudrift | 0 | | 0 | - | | 0,00 | | | |
|  | Drænet gulv og spalter (33/67) | ansøgt | 520 | | 520 | 32-107 | | 13,33 | | | |
|  | Søer, farestald | nudrift | 250 | | 68 | - | | 17,00 | | | |
|  | Kassestier, fuldspaltegulv | ansøgt | 250 | | 68 | - | | 17,00 | | | |
|  | Søer, Løbe- og drægtighed | nudrift | 300 | | 219 | - | | 47,61 | | | |
|  | Løsgående, delvis spaltegulv | ansøgt | 300 | | 219 | - | | 47,61 | | | |
| Klimastald | Smågrise | nudrift | 17500 | | 2700 | 7,2-32 | | 84,13 | | | |
| (tidligere slagtesvin) | Fuldspaltegulv | ansøgt | 0 | | 0 | - | | 0,00 | | | |
|  | Smågrise | nudrift | 0 | | 0 | - | | 0,00 | | | |
|  | Drænet gulv og spalter (50/50) | ansøgt | 17500 | | 2700 | 7,2-32 | | 84,13 | | | |
| Drægtighedsstald | Søer, drægtighedsstald | nudrift | 205 | | 150 | - | | 32,53 | | | |
|  | Løsgående, delvis spaltegulv | ansøgt | 205 | | 150 | - | | 32,53 | | | |
| Klimastald | Smågrise | nudrift | 9500 | | 1461 | 7,2-32 | | | | 45,67 | |
|  | Fuldspaltegulv | ansøgt | 0 | | 0 | - | | | 0,00 | | |
|  | Smågrise | nudrift | 0 | | 0 | - | | 0,00 | | | |
|  | Drænet gulv og spalter (50/50) | ansøgt | 9500 | | 1461 | 7,2-32 | | 45,67 | | | |
| Løbe- og | Søer, Individuel opstaldning | nudrift | | 245 | 180 | | - | | 38,88 | |
| drægtighedsstald | Løsgående, delvis spaltegulv | ansøgt | | 245 | 180 | | - | | 38,88 | |
| Totalt DE (uændret) |  |  | |  |  | |  | | 313,6 | |

Siden miljøgodkendelsen blev udstedt, er der blevet etableret en velfærdsstald til søerne. Denne ændring var jf. afgørelse af 29. juni 2012, ikke godkendelsespligtig.

Grundet ændrede dyrevelfærdsregler, er der endvidere foretaget ændringer af gulvene i smågrise og slagtesvinestaldene. Syddjurs Kommune har truffet afgørelse om, at disse ændringer heller ikke udløste krav om fornyet godkendelse, jf. afgørelse af 15. marts 2016.

***Vurdering***

Revurderingen giver ikke tilladelse til at øge eller ændre dyreholdet, og der er derfor ikke tale om nogen merpåvirkning af omgivelserne. Miljøvurderingerne er gennemført i forhold til antal dyr og den faktiske størrelse og sammensætning af hvert af de to dyrehold, og miljøgodkendelsen tager derfor afsæt heri, uagtet at der på et senere tidspunkt måtte ske ændringer i beregning af antal dyreenheder.

Det eksisterende vilkår vedrørende dyreholdets sammensætning og størrelse videreføres og for overskuelighedens skyld, tilføjes der et vilkår om, at der alternativt kan produceres det dyrehold der blev godkendt via anmeldeordningen ”skift i dyretype”

***Nye vilkår***

1. Svinebruget tillades drevet som angivet i vilkår 1.2.2.4 ELLER med en årlig produktion på maksimalt 750 årssøer, 27.000 stk. smågrise (7,2-33 kg) og 520 slagtesvin (33-107 kg) svarende til i alt 313,6 DE beregnet efter den pt. gældende husdyrgødningsbekendtgørelse (dyrehold efter ”skift i dyretype”).
2. Såfremt dyreholdet i vilkår 1.2.2.4 produceres, skal dyreholdet placeres i stalde og med vægtintervaller og stipladser, som angivet i tabel 1a.
3. Såfremt dyreholdet efter ”skift i dyretype” (se vilkår 4) produceres, skal dyreholdet placeres i stalde og med vægtintervaller og stipladser, som angivet i tabel 1b.
4. Følgende produktionsparametre skal kunne dokumenteres, f.eks. via gødningsregnskabet eller en effektivitetskontrol (e-kontrol):

- Antal producerede smågrise og disses ind- og afgangsvægt

- Antal producerede slagtesvin og disses ind- og afgangsvægt

- Antal producerede polte og disses ind- og afgangsvægt

- Antal årssøer, antal fravænnede smågrise pr. årsso, samt fravænningsalder og – vægt

***Videreførte vilkår:***

1.2.2.4 Godkendelsen omfatter et dyrehold på 450årssøer, 9.500 smågrise og 9.500 årligt producerede slagtesvin (30 kg til 100 kg) opgjort hvert år pr. 1. august. Dette svarer efter den ved ansøgningen gældende beregningsmåde til 430 dyreenheder.

1.2.2.5 Ændres beregningsmetoden for dyreenheder, vil dette kunne få betydning for fastlæggelsen af nødvendigt udbringningsareal. Omvendt vil en ændring af beregningsmetoden for dyreenheder ikke kunne give mulighed for at udvide antallet af søer, smågrise eller producerede slagtesvin. Tilsvarende vil et højere antal smågrise pr. årsso ikke medføre, at der kan produceres hverken flere smågrise eller slagtesvin på ejendommen.

**Vilkår der udgår:**

1.2.9.1 Journal over produktionens størrelse. I journalen indskrives antallet af producerede slagtesvin for perioden 1. august til 31. juli. Journalen kan f.eks. være vedlagt kopi af slagteriafregninger. Journalen skal forevises tilsynsmyndigheden på forlangende. **UDGÅR**

**DRIFT – HERUNDER BEDST TILGÆNGELIG TEKNIK (BAT)**

Teknologier til begrænsning af ammoniakfordampning samt til bedre udnyttelse af næringsstofferne i husdyrgødningen er i stadig udvikling. Et af formålene med den regelmæssige revurdering er, at det løbende sikres, at husdyrbrugets indretning og drift fortsat er baseret på anvendelse af bedste tilgængelige teknik (BAT). Derved sikres, at den samlede, miljømæssige belastning af omgivelserne minimeres.

Definitionen af BAT indebærer, at vurderingen af, hvad der er BAT, blandt andet anskues i forhold til virksomhedens størrelse, og om der er tale om en ny eller en bestående virksomhed. Det er imidlertid ikke den enkelte landmands økonomiske forhold, der indgår i vurderingen. Såfremt der i eksisterende stalde anvendes staldteknologier, der ikke kan betegnes som BAT, skal der redegøres for, hvornår disse staldafsnit renoveres, således at de lever op til BAT.

Til brug for kommunalbestyrelsens vurdering af BAT på staldanlæg, har Miljøstyrelsen fastlagt emissionsgrænseværdier, der kan efterleves på hhv. nye og eksisterende anlæg under hensyntagen til, hvilket omkostningsniveau der kan betragtes som proportionelt i forhold til den opnåede miljøgevinst. Kommunen er forpligtet til at foretage en vurdering af en bedrifts staldindretning på baggrund af Miljøstyrelsens vejledning. Det fremgår af husdyrgodkendelseslovens § 40 stk. 2, at der skal meddeles påbud, hvis væsentlige ændringer i den bedste tilgængelige teknik skaber mulighed for en betydelig nedbringelse af emissionerne, uden at det medfører uforholdsmæssigt store omkostninger.

Miljøstyrelsens vejledende emissionsgrænseværdier skal indgå som et vurderingselement, når kommunen skal vurdere, om der er sket ændringer i BAT, som kan begrunde, at der skal meddeles påbud ved en revurdering. Dette gælder både de situationer, hvor kommunalbestyrelsen har pligt til at meddele påbud (det i husdyrgodkendelseslovens § 40, stk. 2, nr. 4 nævnte tilfælde) og de situationer, hvor kommunalbestyrelsen kan meddele påbud på grund af ændringer i BAT.

Der skal som minimum redegøres for anvendelsen af BAT-tiltag vedrørende:

* Staldindretning
* Foder
* Opbevaring, håndtering og udbringning af husdyrgødning
* Management (ledelses- og kontrolrutiner)
* Forbrug af vand og energi

Vurderingen af, hvorvidt husdyrbruget har truffet de nødvendige foranstaltninger til at forebygge og begrænse forureningen ved anvendelse af BAT, er foretaget i overensstemmelse med Miljøstyrelsens vejledende emissionsgrænseværdier opnåelige ved anvendelse af den bedste tilgængelige teknik (BAT), samt ved inddragelse af BREF-dokumentet.

***STALDINDRETNING***

*Redegørelse*

Tabel 1a og 1b viser ansøgers redegørelse for husdyrholdets sammensætning og fordeling i ejendommens stalde, samt staldtyper før og efter der blev meddelt afgørelse om skift i dyretype.

*Vurdering*

Der er tale om et lovligt eksisterende husdyrbrug, hvor det ikke er påkrævet, at staldanlægget ændres. Staldanlægget skal dog i forbindelse med revurderingen leve op til Miljøstyrelsens vejledende grænseværdier for ammoniakemission for eksisterende staldanlæg. Ved beregning af BAT-emissionsniveauet skal de aktuelle normtal bruges. Syddjurs Kommune har derfor beregnet et BAT-niveau for hvert af de to dyrehold, se bilag 3A og 3B.

BAT-niveauet for det kap. 5 miljøgodkendte dyrehold er beregnet til 6038 kg N/år. I det digitale ansøgningssystem er der beregnet en årlig ammoniakemission fra anlægget på 5996 kg N/år, hvilket er mindre end BAT-niveauet, som dermed er overholdt.

BAT-niveauet for dyreholdet anmeldt efter anmeldeordningen ”skift i dyretype”, er beregnet til 5463kg N/år**.** I det digitale ansøgningssystem er der beregnet en årlig ammoniakemission fra anlægget på 4810 kg N/år, hvilket er mindre end BAT-niveauet, som dermed er overholdt.

Til brug for kommunalbestyrelsens vurdering af et opnåeligt emissionsniveau for eksisterende anlæg har Miljøstyrelsen fastlagt emissionsgrænseværdier, der kan opnås med et omkostningsniveau, der ikke overstiger ca. 1 % af de samlede produktionsomkostninger. Kommunen vurderer, at denne proportionalitetsbetragtning er acceptabel, og fastsætter derfor det tilladelige emissionsniveau i overensstemmelse med Miljøstyrelsens vejledning.

Ammoniak og ammoniakreducerende teknologi

Der var tidligere fuldspaltegulve i smågrise- og slagtesvinestaldene. Der er dog i overensstemmelse med den gældende lovgivning sket ændringer af gulvene i disse stalde, således at der nu er drænede gulve med spalter. Ammoniakemissionen er højere ved fuldspaltegulv, dvs. der er sket en reduktion i ammoniakemissionen som følge af de ændrede gulve, og ansøger opfylder BAT med det ændrede staldsystem. Denne ændring er ikke godkendelsespligtig (jf. NMK-135-00020 af 21.12.12 samt wiki-vejledningens bagatelgrænser) da der er tale om miljømæssige forbedringer uden negative konsekvenser for hverken naboer, landskabet eller miljøet. Kommunen har tidligere truffet afgørelse herom, hvorved betingelserne (om at der ikke er sket godkendelsespligtige ændringer) for revurderingen opfyldes. Der stilles et nyt vilkår til denne ændring af staldsystemet.

Med baggrund i ovenstående finder Syddjurs Kommune det ikke proportionelt at kræve anvendelse af yderligere staldteknologi end det beskrevne i de eksisterende anlæg. For at de angivne staldsystemer skal kunne opretholde den beregnede ammoniakfordampning, kræves det dog, at gulve og stier renholdes løbende, hvorfor der er sat vilkår hertil. Syddjurs Kommune vurderer, at anlægget som beskrevet og med de stillede vilkår forebygger og begrænser forureningen mest muligt under betragtning af proportionalitetsprincippet. Syddjurs Kommune finder således ikke anledning til at skærpe i forhold til Miljøstyrelsens vejledning om proportionalitet.

***Nye vilkår***

1. Staldafsnit skal rengøres efter hvert hold, og der skal til stadighed være en god staldhygiejne. Stierne skal kontrolleres og renholdes, så det sikres, at gødning og urin hurtigt fjernes fra gulvet og ledes til gyllekanalerne.

***FODER***

*Redegørelse*

Der fodres i dag efter de nuværende normer for både søer, smågrise og slagtesvin. Der anvendes hjemmeblandet foder. Der indkøbes mineralske foderblandinger, som iblandes kornet. Der anvendes ikke flydende foderstoffer.

*Vurdering*

Syddjurs Kommune har i vurderingen af BAT for foderteknologi taget udgangspunkt i EU-kommissionens referencedokument om BAT for intensivt svine og fjerkræhold fra 2003[[4]](#footnote-4) (benævnt ”BREF-dokumentet”). Når det gælder foderteknologier til svinebrug, angiver BREF-dokumentet, at fasefodring, fytasetilsætning, samt anvendelse af de retningsgivende niveauer af fosfor- og råproteinindhold i foderet er at betegne som bedste tilgængelige teknik.

Miljøstyrelsen har endvidere fastsat vejledende BAT-emissionsgrænseværdier for fosfor for husdyrbrug med produktion i gyllebaserede staldsystemer omfattet af husdyrgodkendelseslovens § 11 og § 12. Kommunen er forpligtet til at undersøge, om fosforudledningen fra store husdyrbrug overholder det vejledende BAT-niveau, som kan opnås på alle husdyrbrug med produktion af svin uden væsentlige meromkostninger.

Fasefodring

Fasefodring sikrer, at grisene tildeles foder, hvor næringsstofferne er tilpasset netop deres størrelse og behov. Herved er der mulighed for en optimal udnyttelse af foderets næringsstoffer, hvorved mængden af uudnyttede næringsstoffer mindskes. På baggrund af dette sikres det, at mængden af ammoniak og udskilt kvælstof og fosfor i gødning og urin holdes på så lavt niveau som muligt. Syddjurs Kommune har derfor sat et nyt vilkår om fasefodring.

Fytasetilsætning

Fytasetilsætning til foderet øger fordøjeligheden heraf. Dermed øges optaget af fosfor fra foderet, hvorved udskillelsen af fosfor reduceres. Anvendelse af fytase er dermed et vigtigt hjælpemiddel til at reducere fosforindhold i foder og gødning. Syddjurs Kommune stiller derfor et nyt vilkår om fytasetilsætning til foderet.

Fosfor- og råproteinindhold i sofoder

Ansøger har oplyst, at søerne fodres efter normen på revurderingstidspunktet (jf fiktivskema 88713). I farestalden fodres der med 454,5 FE pr. so, og foderet indeholder 133,1 g råprotein pr. FE og 4,8 g P pr. FE. I løbe- og drægtighedsstalde fodres der med 1060,5 FE pr.so, og foderet indeholder 133,1 g råprotein pr. FE og 4,8 g P pr. FE. Syddjurs Kommune stiller ikke vilkår til fodring, da fodring efter de retningsgivende normer vurderes som værende BAT.

Fosfor- og råproteinindhold i smågrisefoder

Ansøger har oplyst, at smågrisene fodres efter normen på revurderingstidspunktet (jf. fiktivt skema 88713), dvs. at der benyttes 1,93 FE pr.kg tilvækst, 162,6 g råprotein pr. FE og 5,2 g P pr. FE. Syddjurs Kommune stiller ikke vilkår til fodring, da fodring efter de retningsgivende normer vurderes som værende BAT.

Fosfor- og råproteinindhold i slagtesvinefoder

Såfremt der fortsættes med produktion af det kap. 5 godkendte dyrehold, har ansøger oplyst, at der af hensyn til fosfor, vil blive foretaget en korrektion på foder. Der vil således blive fodret med 4,53 kg P/FE (mod normen på 4,80). Syddjurs Kommune stiller derfor vilkår til fosfor. Der benyttes 2,86 FE pr.kg tilvækst og 145,7 g råprotein pr. FE, hvilket er norm.

Ansøger har oplyst, at hvis der gennemføres skift i dyretype, vil slagtesvin ligeledes blive fodret efter normen, og der stilles derfor ikke vilkår til fodring ved denne produktion.

BAT-niveau for fosfor

Kommunen har med udgangspunkt i Miljøstyrelsens BAT-emissionsværdier for henholdsvis smågrise, slagtesvin og søer beregnet et BAT-niveau for fosfor, for hvert af de to alternative dyrehold.

For *smågrise* fremgår det, at husdyrgødning fra smågrise på delvist spaltegulv maksimalt må være **29,2** kg P/DE ab lager.

For *slagtesvin* fremgår det, at husdyrgødning fra slagtesvin på drænet gulv og delvis fast gulv maksimalt må indeholde 22,3 kg P/DE ab lager.

For *søer* i gyllebaserede systemer uden dybstrøelse fremgår det, at husdyrgødning maksimalt må indeholde 23,9 kg P/DE ab lager.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Kap. 5 godkendt dyrehold:   |  |  |  |  | | --- | --- | --- | --- | | **Dyregruppe** | **DE** | **Max kg P/DE** | **Max P** | | Slagtesvin | 212 | 22,3 | 4732 | | Søer | 102 | 23,9 | 2438 | | Smågrise | 47,5 | 29,2 | 1387 | | **BAT-niveau** |  |  | **8553** | | | | | | |  | |
|  | | | | | |  |  | |  |  |
| Dyrehold ved skift i dyretype: | | | | | |  |  | |  |  |
| **Dyregruppe** | **DE** | **Max kg P/DE** | **Max P** |
| Slagtesvin | 13,33 | 22,3 | 297 |
| Søer | 170 | 23,9 | 4063 |
| Smågrise | 131,6 | 29,2 | 3843 |
| **BAT-niveau** |  |  | **8203** |

I hht. fiktivskema 88713 produceres der 8471 kg P i gylle for det kap. 5 godkendte dyrehold, når der fodres efter seneste norm, og 8157 kg P ved det anmeldte skift i dyretype. Syddjurs Kommune vurderer, at begge niveauer er i overensstemmelse med BAT-niveauerne, og at der ikke vil være proportionalitet i at kræve yderligere fodertilpasninger. Dermed lever produktionen op til BAT for fosfor for en produktion med den givne sammensætning.

Syddjurs Kommune vurderer på bagrund af ovenstående, at produktionen med de stillede vilkår lever op til krav om BAT med hensyn til foder, idet BREF-dokumentet er sammenholdt med følgende: Der anvendes fytase, der fasefodres og for både søer, smågrise og slagtesvin anvendes de retningsgivende niveauer af råprotein- og fosfor i foderet. Syddjurs Kommune vurderer derfor, at der ikke er grundlag for at kræve yderligere foderoptimering for at leve op til BAT.

Syddjurs Kommune vurderer, at der ved udarbejdelse af foderplaner tages godt hånd om foderets udnyttelse, og dermed sikres en optimal udnyttelse af næringsstofferne.

***Nye vilkår***

1. Der skal fasefodres.
2. Alt foder skal tilsættes fytase (ikke nødvendig ved hjemmeblandet foder)
3. Den totale mængde P ab dyr pr. år beregnet som P ab dyr pr. slagtesvin x det årlige antal producerede slagtesvin skal være mindre end 4746 kg P pr. år. P ab dyr pr. slagtesvin beregnes ud fra følgende ligning:

P ab dyr pr. smågris = ((afgangsvægt – indgangsvægt) x FEsv pr. kg. Tilvækst x gram P pr. FEsv/1000) – ((afgangsvægt – indgangsvægt) x 0,0055 kg. P pr. kg. Tilvækst). Se beregning i bilag 4.

1. Der skal føres en logbog eller produktionskontrol/E-kontrol, hvoraf følgende skal fremgå
   1. Antal producerede slagtesvin
   2. Gennemsnitlige vægtintervaller (indgangs- og afgangsvægt)
   3. Foderforbrug pr. kg. tilvækst
   4. Det gennemsnitlige indhold af P pr. FEsv i foderblandingerne.
2. P ab slagtesvin skal på baggrund af logbogens eller produktionskontrollens oplysninger beregnes for en sammenhængende periode på minimum 12 måneder i perioden 15. september år 1 til 15. februar år 3, svarende til den periode, der gælder for beregning af type-2 korrektionsfaktoren i gødningsregnskabet.
3. Der skal udarbejdes en blandeforskrift for foder mindst hver tredje måned, såfremt der anvendes hjemmeblandet foder.
4. Logbogen/produktionskontrollen, indlægssedler for hver tredje måned samt eventuelle blandeforskrifter skal opbevares på husdyrbruget i mindst fem år og forevises på tilsynsmyndighedens forlangende.

***OPBEVARING, HÅNDTERING OG UDBRINGNING AF HUSDYRGØDNING***

*Redegørelse*

Overpumpning fra stald til fortank sker ca. en gang ugentligt, mens overpumpning fra fortank til gyllebeholder sker ca. en gang om måneden. Fortanken har et fast flydelag på 0,5 meter. Flydelaget brydes typisk ikke ved overpumpning fra stald til fortank. Men fortanken omrøres i forbindelse med pumpning fra fortank til gyllebeholder. Omrøring foretages i dagtimerne, hvor der er så få naboer hjemme, som muligt.   
Det er erfaringen, at flydelag i fortanken etableres i løbet af 1-2 dage.

Der opretholdes til stadighed flydelag på gyllebeholderne for at nedsætte ammoniakfordampningen herfra. Dette sker enten naturligt eller med snittet halm.

Der sker ingen ændringer i opbevaringen af gødningen. Gyllen fra svineproduktionen på Slotsvej 65 opbevares i tre eksisterende gyllebeholdere, som er placeret på Slotsvej 65, dog i en afstand af ca. 160 meter vest for ejendommen. Der modtages ikke gødning fra andre ejendomme, og der udspredes hverken spildevandsslam, halmaske, TASP eller lignende affaldsprodukter med gødningsværdi. Gødningen indeholder maksimalt 33.831 kg N og 8.571 kg P. I hht. Landbrugets byggeblad nr. 95.03-03, produceres årligt maksimalt 9400 tons gylle, hvilket med en kapacitet på 8260 m3 giver over 10 måneders opbevaringskapacitet.

Beholderne er opført af bestandige og for fugtighed vanskeligt gennemtrængelige materialer. Beholderne er dimensioneret i forhold til kapaciteten, således at de kan modstå påvirkninger i forbindelse med omrøring, overdækning og tømning. Der er velfungerende flydelag på beholderne, og der føres lovpligtig logbog for beholdere med flydende husdyrgødning jf. de beskrevne regler i vejledning ”Logbog for beholdere med flydende husdyrgødning” med tilhørende skemaer. Der udføres rutinemæssigt kontrol og eftersyn på flydelag mindst hver 14. dag. Herved sikres en løbende kontrol med, om flydelaget opfylder kravene. Såfremt flydelag ikke etableres naturligt, tilføres snittet halm, eller det sikres på anden måde, at der er flydelag på beholderen. Alle beholdere har dykket indløb.

Til ejendommen hører pt. 208,7 hektar ejede og forpagtede udbringningsarealer (jf. gødningsregnskab). Gødningsmængden kan ikke afsættes på egne arealer alene, så en del af gødningen afsættes til 3. mandsarealer. Gyllen omrøres kun forud for udkørsel af gylle. Det sikres endvidere, at der senest 7 dage efter omrøring/udbringning er genetableret flydelag.

Der tilføres ikke gødning til stejlt hældende marker samt ved vandløbsbrinker. Gødskning sker så tæt som muligt, før den maksimale afgrødevækst og optagelse af næringsstoffer finder sted. Der tilføres ikke gødning til jorden, når marken er vandmættet, oversvømmet, frossen eller snedækket. Så vidt muligt udbringes gyllen på hverdage i dagtimerne. Udspredning sker med slæbeslanger.

*Vurdering*

Ved udbringning af husdyrgødning er det i hht. BREF-dokumentet BAT, at afstemme den producerede husdyrgødning med udbringningsarealet og afgrødens gødningsbehov, at udbringning af gødning mm. foretages så tæt på det tidspunkt, hvor afgrøden har maksimalt næringsoptag og størst vækst, at man anvender BAT med hensyn til de maskiner, man anvender til udbringning og om nødvendigt nedpløjer husdyrgødning, at man ved afgrødehøjde under 10 cm tilstræber at udbringe gødningen under ideelle vejrforhold, dvs. køligt, fugtigt og vindstille vejr eller ved direkte nedfældning, samt at tage højde for udbringningsarealets karakteristika, f.eks. jordens struktur og type, og eventuelle skråninger, klimatiske forhold, regn og vanding, anvendelse og landbrugsmæssig praksis, inklusive eventuelle sædskifter. Der skal derfor udarbejdes en årlig gødningsplan, hvilket er med til at sikre afbalanceret gødskning og maksimal optagelse af næringsstofferne i gyllen. Hermed tages der eksempelvis hensyn til markernes jordbundsforhold, sædskifte, vanding og afbalancering af afgrødens forventede krav til næringsstoffer. Samtidig afpasses dette i forhold til tilførsel af andre gødningstyper. Der tildeles således kun gødning til afgrøder, som har en kvælstofnorm eller retningsgivende norm for fosfor og kalium. Gødningsregnskab benyttes som journal for udbringning af uorganisk gødning og husdyrgødning på markerne.

Der stilles ligeledes vilkår om, at gødning, så vidt det er muligt, skal udbringes i dagtimerne, hvor der er mindre sandsynlighed for, at folk er hjemme, samt at undgå udbringning i weekender og helligdage. Kommunen er opmærksom på, at gødning ofte udbringes i en relativ kort og koncentreret periode, og at der i spidsperioder kan forekomme kørsel tidlig morgen og sen aften. Det er endvidere godt landmandskab at være opmærksom på vindretning i forhold til nabohusene.

Der gøres opmærksom på, at udbringning af gødning på 3. mandsarealer ikke er omfattet af revurderingen, men skal behandles efter godkendelsesreglerne (typisk husdyrlovens § 16) (NMK-135-00010 af 3. juli 2012).

Der stilles vilkår om, at der ikke må udbringes anden organisk gødning på arealerne.

Ejendommen er underlagt de generelle lovkrav med hensyn til udbringning af gylle. I henhold til husdyrgødningsbekendtgørelsen og i overensstemmelse med BREF-dokumentet, må der f.eks. ikke køres gylle på stærkt skrånende arealer, og der må ikke køres gylle ud på vandmættet, oversvømmet, frossen eller snedækket areal. Syddjurs Kommune finder ansøgers beskrivelse af udbringning af husdyrgødning som værende tilfredsstillende og i overensstemmelse med BAT.

På bedriften er der tre gyllebeholdere på hhv. 1550 m3, 1503 m3 og 4007 m3. Den samlede kapacitet er med 800 m3 kanaler og 400 m3 fortank på 8260 m3. Med en årlig gødningsproduktion på maksimalt 9400 tons gylle er der dermed ca. 10,5 måneders opbevaringskapacitet. Ifølge husdyrgødningsbekendtgørelsen skal husdyrbrug kunne dokumentere, at der er adgang til en opbevaringskapacitet svarende til mindst 9 måneders gødningsproduktion. Der er i forbindelse med ansøgningen indsendt en erklæring om tilstrækkelig opbevaringskapacitet.

I overensstemmelse med BREF-dokumentet, stilles der vilkår om, at tankene skal tømmes og efterses en gang årligt indvendigt. Ved indvendig og udvendig inspektion af gyllebeholder er det ikke intentionen, at beholderne skal fritlægges helt for inspektion men blot, at de årligt efterses for revner mm. Der stilles endvidere vilkår om, at der først må ske omrøring af gyllebeholdere, kort tid før beholderen skal tømmes ved f.eks. udspredning.

Ammoniaktabet fra lagre af flydende gødning er i IT-systemet beregnet til maksimalt 533,75 kg N/år (kap. 5 godkendte dyrehold, - 359,69 kg N/år ved skift i dyretype). Ved overdækning kan dette reduceres til det halve jf. Teknologibladet for fast overdækning. Idet de eksisterende anlæg overholder Miljøstyrelsens vejledende emissionsgrænseværdi, er der ikke proportionalitet mellem miljøeffekt og omkostninger i at overdække én eller flere af beholderne.

For at forhindre spild og forurening af jord og grundvand stilles der krav om, at al håndtering foregår under opsyn, samt at håndteringen foregår på en sådan måde, at evt. gener for omgivelserne begrænses. F.eks. må gylle (i overensstemmelse med BREF-dokumentet) først omrøres umiddelbart før udbringning, hvormed eventuelle lugtgener reduceres. Syddjurs Kommune vurderer, at behandling af gylle med den beskrevne drift og de stillede vilkår ikke vil give anledning til væsentlig gener for omkringboende, og at bedriften lever op til krav om BAT.

Syddjurs Kommune vurderer, at den ansøgte produktion lever op til krav om BAT med hensyn til opbevaring af husdyrgødning, idet BREF-dokumentet er sammenholdt med følgende: Gyllebeholderne er opført, så de kan modstå mekaniske, termiske samt kemiske påvirkninger. Beholdernes bund og vægge vil være tætte og beskyttet mod tæring. Gyllebeholderne er underlagt generelle lovkrav med hensyn til 10 års beholderkontrol, opbevaringskapacitet og overdækning (flydelag og tilhørende føring af logbog).

Nogle vilkår udgår primært som følge af, at de i dag er omfattet af den generelle lovgivning.

***Nye vilkår***

# Gylle må først omrøres umiddelbart før udbringning og bortkørsel, og udbringning skal i videst muligt omfang ske i dagtimerne, ligesom udbringning så vidt muligt skal undgås i weekender og på helligdage.

1. Beholdere til husdyrgødning skal mindst en gang om året tømmes helt, og der skal ske indvendig og

udvendig in­spektion (om muligt) med henblik på reparation og vedli­geholdelse. Inspektionen og evt. tiltag skal noteres i log­bogen.

1. Håndtering af gylle skal foregå under opsyn.

# Der må ikke monteres pumper på gyllebeholderne.

***Videreførte vilkår:***

1.2.2.7 På gyllebeholdere skal der være fast overdækning eller tæt flydelag. Tæt flydelag kan dokumenteres ved hver 14. dag, at føre journal over flydelaget. Såfremt denne journalføring er mangelfuld eller viser mangelfuldt flydelag, kan tilsynsmyndigheden stille krav om en fast overdækning.

1.2.9.2 Logbog for gyllebeholder. Mindst hver 14. dag skal observationer af flydelag indføres i logbogen. Også eventuel tilførsel af f.eks. snittet halm indskrives i logbogen. Reparationer af gyllebeholder indføres ligeledes i logbogen. Journalen skal forevises tilsynsmyndigheden på forlangende.

1.2.2.8 Der skal til stadighed rådes over et samlet udspredningsareal, således at den gennemsnitlige arealbelastning ikke overstiger 1,4 DE/ha.

1.2.2.9 For de mængder husdyrgødning, som ikke må udbringes på bedriftens eget areal, skal der foreligge skriftlige forpagtningsaftaler eller anden skriftlig aftale, der sikrer at overskydende husdyrgødning afsættes til:   
• En registreret virksomhed, jf. § 2 i lov om jordbrugets anvendelse af gødning og om plantedække   
• Et biogasanlæg

• Et fællesanlæg

• Et forarbejdningsanlæg eller

• Som forarbejdet husdyrgødning

1.2.2.10 Dokumentation i form af forpagtningsaftaler skal indeholde oplysninger om arealets størrelse, aftaleparternes navn, adresse, momsnummer (CVR-nr.), gyldighedsperiodens startdato, slutdato eller opsigelsesvarsel og dato for aftalens indgåelse.

1.2.2.11 Skriftlige aftaler om afsætning af overskydende husdyrgødning til registreret virksomhed skal være af mindst 3 års varighed regnet fra 1. august.

1.2.7.1 Der skal til enhver tid over for tilsynsmyndigheden kunne fremlægges sædskifte- og gødningsplaner, som kan dokumentere, at gødningen udbringes i henhold til husdyrgødningsbekendtgørelsen.

1.2.4.8 Udspredning af gylle skal ske i overensstemmelse med god landmandspraksis, således af lugtgener og ammoniakfordampning søges begrænset. Udbringning af flydende husdyrgødning må kun ske med slangeudlægning, nedfældning eller lignende.

***Vilkår der udgår:***

1.2.2.2 Indretning og drift af stalde og opbevaringsanlæg for husdyrgødning, samt opbevaring og udbringning af husdyrgødning skal ske i overensstemmelse med reglerne i husdyrgødningsbekendtgørelsen (p.t. bekendtgørelse nr. 814 af 13. juli 2006 om erhvervsmæssigt dyrehold, husdyrgødning, ensilage m.v. med senere ændringer), med mindre vilkårene i denne godkendelse er mere vidtgående end bekendtgørelsens krav. **UDGÅR**

1.2.2.3 Såfremt der sker ændringer af husdyrgødningsbekendtgørelsens bestemmelser om krav til gødningsopbevaring (herunder krav til tæthed, styrke og bestandighed, samt opbevaringskapacitet), krav til udbringningstidspunkter eller krav til udbringningsmængder, ændres tilsvarende vilkårene i denne godkendelse, medmindre der i godkendelsen er stillet mere vidtgående krav. **UDGÅR**

1.2.2.6 Opbevaringsanlæggene på ejendommen skal sikre, at der er tilstrækkelig opbevaringskapacitet til at anvendelsen af husdyrgødning kan ske i henhold til husdyrgødningsbekendtgørelsens bestemmelser, og skal svare til mindst 9 måneder. **UDGÅR**

***MANAGEMENT***

*Redegørelse*

Egenkontrol fortsætter uændret efter princippet om godt landmandskab. På ejendommen anvendes følgende ledelses- og kontrolrutiner med henblik på styring af husdyrbrugets miljøforhold:

* Alle ansatte introduceres grundigt til nye arbejdsopgaver.
* De ansatte deltager i lovpligtige efteruddannelseskurser.
* Energiforbrug opgøres årligt i forbindelse med regnskabet.
* Der udarbejdes effektivitetsrapporter over forbruget af foder.
* Staldene gennemgås dagligt med henblik på at opdage lækager.
* Anlæg og tekniske installationer renses, vedligeholdes og udskiftes i en sådan grad, at det sikrer korrekt brug og effekt.
* Alle aktiviteter planlægges grundigt. Anlægget er indrettet på en logistisk optimal måde for transporter til og fra ejendommen såvel som den interne fordeling.
* De enkelte sektioner i slagtesvinestalden tømmes helt mellem hvert hold grise. Ved skift vaskes sektionen og desinficeres.

Affaldshåndtering

Affald fjernes løbende fra ejendommen.

* Affald opbevares i container på ca. 3 m3. Containeren afhentes hver uge.
* Brugte kanyler og medicinrester opbevares i særlig emballage og bortskaffes til dyrlægen, apotek eller genbrugsplads.
* Ikke forbrugte sprøjtemidler opbevares i giftskab.
* Animalsk affald i form afdøde grise bortskaffes til autoriseret destruktionsanstalt og opbevares indtil afhentning i kadaverkappe, så der ikke opstår uhygiejniske forhold.
* Olieaffald og oliefiltre opbevares i tromler i maskinhus og bortskaffes til olieleverandør.
* Øvrigt affald i forn af brændbart affald samt pap og papir bortskaffes til genbrugsstation, som er en del af den kommunale renovationsordning.

Husdyrgødning:

* Der udarbejdes årligt gødningsplan med opgørelse over besætningen størrelse og håndtering af husdyrgødning. Planen anvendes til at dokumentere husdyrbrugets størrelse og forbrug af gødning. Dette er lovkrav i Danmark.
* Der føres logbog over flydelaget på gyllebeholderen.
* Gyllebeholderne følger reglerne for kontrol minimum hvert 10. år.

Driftsforstyrrelser eller uheld og minimering af risiko

Fortank og stald er i niveau, hvorfor gyllen vil stå op i stalden, hvis gyllepumpen i fortank svigter. Tankning af diesel sker med pistolgreb, som automatisk slår fra, når tanken er fuld. Der udarbejdes en beredskabsplan for virksomheden.

*Vurdering*

Miljø- og ressourcestyring bygger på en helhedsvurdering ud fra et princip om at stræbe mod renere teknologi i landbrugsproduktionen. Det drejer sig om at minimere anvendelsen af energi, næringsstoffer, vand, pesticider osv., således at tabene til omgivelserne bliver så små som muligt under hensyntagen til produktionens lønsomhed. I forhold til BAT skal alle aktiviteter på bedriften planlægges, herunder også levering og udkørsel, således at omgivelserne i øvrigt påvirkes mindst muligt.

Godt landmandskab er en vigtig del af BAT. Selvom det er svært at kvantificere miljøfordele med hensyn til emissionsreduktioner eller reduktioner i brug af energi og vand, er det tydeligt, at ansvarsbevidst driftsledelse vil bidrage til en forbedret miljøpræstation. Til forbedring af den generelle miljøpræstation for et intensivt husdyrbrug, er det BAT at udføre alle følgende punkter:

* Identificere og implementere uddannelses- og træningsprogrammer for bedriftspersonale
* Føre journal over vand- og energiforbrug, sammensætning og forbrug af husdyrfoder, og spredning af uorganisk gødning og husdyrgødning på markerne
* Have en beredskabsplan til at håndtere ikke planlægte emissioner og hændelser
* Iværksætte et reparations- og vedligeholdelsesprogram for at sikre, at bygninger og udstyr er i driftsklar stand, samt at faciliteterne holdes rene. Rengøringen skal være medvirkende til, at der i staldene kan opretholdes et højt sundhedsniveau, og risikoen for smitte mellem de forskellige hold minimeres.
* Planlægge aktiviteter på anlægget korrekt, såsom levering af materialer og fjernelse af produkter og spild, samt at
* Planlægge gødning af markerne korrekt.

Landmanden pålægges dokumentation for overholdelse af bestemte konkrete vilkår for husdyrbrugets indretning og drift, og derfor er der stillet vilkår om egenkontrol. De tiltag til egenkontrol og dokumentation af miljøforholdene, som er foreslået i forbindelse med ansøgningen fremgår under de respektive afsnit i miljøredegørelsen. Syddjurs Kommune har i nogle af afsnittene i miljøredegørelsen vurderet, at der er behov for egenkontrol og dokumentation, som ikke fremgår af ansøgningen.

Affaldshåndtering

Det er BAT at registrere affaldsproduktionen og derved skaffe sig et overblik over eventuelle indsatsområder, hvor man kan minimere affaldsproduktionen. Derfor skal man på ejendommen registrere affaldsproduktionen. Bedriften er omfattet af reglerne i affaldsbekendtgørelsen, og affaldsproduktionen skal registreres efter de gældende regler. Affald skal håndteres og bortskaffes efter det til enhver tid gældende erhvervsaffaldsregulativ for kommunen, hvilket blandt andet betyder, at oplag af affald ikke må medføre forurening eller risiko for forurening af omgivelserne, herunder af jord, vandområder, grundvand, luft eller kloak eller medføre uhygiejniske forhold.

Driftsforstyrrelser eller uheld og minimering af risiko

Der skal udarbejdes en beredskabsplan, som fastlægger håndteringen af situationer med potentiel forureningsrisiko. Udover at være BAT, så er det Syddjurs Kommunes opfattelse, at en beredskabsplan vil være til stor hjælp for landmanden, såfremt der skulle ske uheld, både med hensyn til små hændelser som f.eks. oliespild og store hændelser som f.eks. brand, hærværk o.l.

Af beredskabsplanen skal fremgå, at akut forurening som følge af driftsuheld eller andet straks skal anmeldes til Alarmcentralen, og efterfølgende skal tilsynsmyndigheden (Syddjurs Kommune) kontaktes. Planen skal ikke kun omfatte de uheld, der kan ske på selve ejendommen, men skal ligeledes omfatte f.eks. beredskab i forbindelse med transport af gylle mellem ejendom og marker. Planen skal ajourføres og gennemgås med de ansatte mindst 1 gang årligt, og planen skal gennemgås med nyansatte, når de tiltræder. Efter hver ajourføring skal beredskabsplanen indsendes til tilsynsmyndigheden og Syddjurs Kommune samt Beredskabet skal underrettes, når der sker væsentlige revideringer af planen.

Endvidere er planen kun anvendelig, hvis man har adgang til den. Der stilles derfor krav om, at den skal være let tilgængelig og synlig. Syddjurs Kommune vurderer, at risikoen for driftsforstyrrelser og uheld, som vil forårsage væsentlig forurening af miljøet, kan begrænses ved at foretage egenkontrol på ejendommen og ved vedligeholdelse af staldanlæg og landbrugsmaskiner.

En væsentlig risikofaktor er uheld i forbindelse med overførslen af gylle. Det skal derfor sikres, at der ikke pumpes gylle udenfor tanken, ligesom overførslen skal ske under opsyn. Dette gør sig ligeledes gældende ved tankning af diesel.

***Nye vilkår***

# Virksomheden skal indrettes og drives, så spild og andet ukon­trolleret udslip af forurenende stoffer forhindres eller fore­bygges, og sådan at skadernes omfang begrænses, hvis der alligevel sker uheld. Der skal således altid være egnet materiale på ejendommen til opsamling af spild.

# Overførsel af gylle skal foregå under opsyn.

1. Beredskabet skal straks underrettes om driftsforstyrrelser eller uheld, der medfører forurening af omgivelserne eller indebærer en risiko for det. En skriftlig redegørelse for hændelsen skal være tilsynsmyndigheden i hænde senest en uge efter, at den er sket. Det skal fremgå af redegørelsen, hvilke tiltag der vil blive iværksat for at hindre lignende driftsforstyrrelser eller uheld i fremtiden.

Underretningspligten fritager ikke virksomheden for at afhjælpe uheld.

# Der skal udarbejdes en beredskabsplan eller driftsforskrift, som fortæller hvornår og hvordan, der skal reageres ved uheld, som kan medføre konsekvenser for det eksterne miljø. Beredskabsplanen skal foreligge, inden miljøgodkendelsen tages i brug. En kopi indsendes til Syddjurs Kommune.

Beredskabsplanen skal som minimum indeholde:

* 1. Procedurer som beskriver relevante tiltag med henblik på at ”stoppe ulykken/uheldet” og begrænse udbredelsen.
  2. Oplysninger om hvilke interne/eksterne personer og myndigheder, der skal alarmeres og hvordan.
  3. Kortbilag over bedriften med angivelse af miljøfarlige stoffer, afløbs- og drænsystemer og vandløb mm.
  4. En opgørelse over materiel, der er tilgængeligt på bedriften, eller som kan skaffes med kort varsel, der kan anvendes i forbindelse med afhjælpning, inddæmning og opsamling af spild/lækage, som kan medføre konsekvenser for det eksterne miljø. Herunder oplysninger om telefonnumre til kontaktpersoner.

# Beredskabsplanen revideres/kontrolleres sammen med de ansatte mindst 1 gang årligt. Den skal være let tilgængelig og synlig for ansatte og øvrige, der færdes på ejendommen. Beredskabsplanens indhold og opbevaringssted skal være kendt af virksomhedens an­satte og udleve­res til evt. indsatsleder/miljømyn­dighed i forbindelse med uheld, forureninger, brand og lignende.

# Driftsforstyrrelser, som har betydning for det ydre miljø, skal fremgå af driftsjournalen med tidspunkt mm for eventuelle hændelser.

***Videreførte vilkår:***

1.2.6.2 Midler, der er klassificeret som giftige eller meget giftige, skal opbevares i aflåst giftrum.

1.2.6.3 Farligt affald (som f.eks. sprøjtemiddelrester, medicinaffald, brugte kanyler og olie- og kemikalieaffald) skal opsamles og opbevares i tætte beholder indendørs i lokale uden afløb.

1.2.8.1 Ved uheld eller driftsforstyrrelser, som medfører en miljøpåvirkning, skal tilsynsmyndigheden straks orienteres.

1.2.4.7 Det skal sikres, at spild ved påfyldningsarealet ved gylletanke og fortank ikke kan løbe til overflade afløb eller dræn, eller løbe ud på vejarealer.

1.2.9.3 Journal for afleveret farligt affald. Dokumentation for afleveret affald kan vedlægges. Journalen skal forevises tilsynsmyndigheden på forlangende.

***Vilkår der udgår:***

1.2.6.1 Animalsk affald, herunder selvdøde dyr, må ikke nedgraves eller opbevares med fast eller flydende gødning, men skal snarest muligt bortskaffes til autoriseret destruktionsanstalt. I tidsrummet inden afhentning skal affaldet opbevares i container, kadaverkappe eller på tilsvarende måde, som sikrer at affaldet ikke give anledning til uhygiejniske forhold. **UDGÅR**

1.2.6.4 Håndtering og bortskaffelse af farligt affald skal ske i overensstemmelse med de til enhver tid gældende regler herom, p.t. bekendtgørelse nr. 619 af 27. juni 2000 om affald med senere ændringer. Bortskaffelse kan ske til modtagestationen for farligt affald, Åbrinken 51*,* 8000 Århus C med mindre dispensation herfor søges og opnås hos godkendelsesmyndigheden. **UDGÅR**

1.2.6.5 Forinden der sker ændringer i modtager for farligt affald skal dette meddeles tilsynsmyndigheden. **UDGÅR**

1.2.6.6 Øvrigt affald på ejendommen skal håndteres/sorteres, opbevares og bortskaffes i henhold til de for Rosenholm kommune til enhver tid gældende affaldsregulativer. **UDGÅR**

1.2.6.7 Der må ikke afbrændes affald på ejendommen, med mindre der er tale om lovlig afbrænding af haveaffald, som kan afbrændes i overensstemmelse med reglerne i det til enhver tid gældende affaldsregulativ for Rosenholm Kommune. **UDGÅR**

***FORBRUG AF VAND OG ENERGI***

*Redegørelse*

El

De væsentligste strømforbrugende aktiviteter er ventilation, fodring og lys. Der bruges årligt ca. 350.000 kwh til lys, ventilation, fodring. Forbruget er skønnet ud fra sidste års regnskab.

Vand

Vandforbruget er skønnet til ca. 9.000 m3/år ud fra normtal. Der anvendes vand til drikkevand og til rengøring. Bedriftens drikkevandsinstallationer rengøres og efterses jævnligt med henblik på at undgå evt. spild. Derudover vil der gennem dagligt tilsyn blive observeret eventuelle hændelser, der forårsager vandspild. Eventuelle lækager identificeres, og små reparationer udføres hurtigst muligt. Service tilkaldes, hvis der er behov for det. Det synes ikke muligt at foretage yderligere vandbesparende foranstaltninger, da det vurderes, at der ikke forbruges mere vand end nødvendigt.

Olie

Forbruget af fyringsolie til varme er på omkring 50.000 liter årligt.

*Vurdering*

IPPC- og IE-direktiverne kræver, at energieffektivitet indgår i godkendelsesarbejdet på tilsvarende vis som andre miljøparametre. Renere teknologi er derfor et bærende element i husdyrgodkendelsesloven. Renere teknologi sigter blandt andet på at minimere forbrug af energi, vand og andre råvarer per produceret enhed. Ifølge referencedokumentet for bedste tilgængelige teknikker (BREF), der vedrører fjerkræ- og svineproduktion, anvendes der BAT, når der er etableret lavenergibelysning, eftersyn og rengøring af el-forbrugende systemer (f.eks. ventilatorer) samt temperaturstyring, der sikrer temperaturkontrol og minimumsventilation i perioder, hvor der ikke er behov for ret stor ventilation.

Energiforbruget afhænger af de driftsmæssige forhold på den enkelte ejendom, herunder hvilke teknologiske løsninger, der anvendes til begrænsning af forurening. Miljøstyrelsen har ikke fastsat vejledende BAT- standardkrav vedr. energiforbrug. Det vurderes på bagrund af ovenstående samt ved sammenligning med det angivne forbrug i miljøgodkendelsen fra 2006 at produktionen lever op til kravet om BAT.

I overensstemmelse med ovenstående og for at forbedre den generelle miljømæssige drift i forhold til ressourcer, stiller Syddjurs Kommune derfor vilkår til, at der til stadighed sker renhold og vedligehold af anlæg og maskiner således, at de altid fungerer optimalt, og at der føres kontrol med forbrug af vand, energi og foder, samt at der skal anvendes lavenergi-belysning. Generelt anbefaler Syddjurs Kommune, at der tages kontakt til en energikonsulent med henblik på at undersøge muligheden for besparelser på el-forbrug og andre energikilder.

El

Der er sket en stigning i elforbruget siden kap. 5 miljøgodkendelsen blev meddelt i 2006. Da der samtidig er sket ca. en halvering af olieforbruget, vurderes dette at være en rimelig udvikling for bedriften.

Ved jævnlig aflæsning af energimålere kan man hurtigt danne sig et overblik over forbruget og samtidig sikre sig mod uforudsete udgifter. Der stilles vilkår til halvårlig kontrol med el-forbrug. Aflæsning af el kan eventuelt ske ved at få tilsendt tal fra elselskabet. Registreringerne noteres i kontrolrapport, som gemmes i fem år, og som fremlægges tilsynsmyndigheden.

Ventilationen skal fjerne varme og vanddamp fra dyrene samt støv og gødningsgasser. Herved sikres et passende klima for dyr og personale i staldene. De enkelte staldafsnit skal udtørres efter vask og eventuel desinfektion, inden der indsættes nye grise. Hermed undgås at ventilere unødigt, og det undgås, at temperaturen i stalden er for lav og luftfugtigheden er for høj, når der indsættes grise, hvilket kan medføre unødigt svineri i stalden. For at sikre at ventilationsanlægget vedbliver at fungere optimalt, stilles der vilkår om, at vedligeholdelse og eftersyn udføres i henhold til producentens anvisninger for det pågældende anlæg. Der skal derfor sørges for jævnlig inspektion og rengøring af ventilationskanaler og ventilatorer, hvorved snavs mv., som kan yde modstand og forøge strømforbruget, fjernes. Ligeledes skal der gennemføres regelmæssig kontrol af temperatur- og luftfugtighedsfølernes indstilling og nøjagtighed. Der skal føres driftsjournal, der inkluderer notering af udført vedligehold, eftersyn og rengøring.

Vedligeholdelsen af ventilationsanlæg influerer endvidere på lugtemissionen, og Syddjurs Kommune vurderer, at de stillede vilkår, udover at sikre lavere temperatur og luftfugtighed, vil nedsætte ikke alene strømforbrug, men også lugtemission fra staldanlægget.

Vand

Der er sket et fald i forbruget af drikke- og vaskevand, idet der i kap. 5 miljøgodkendelsen er angivet et årligt forbrug på 10.000 m3.

På bagrund BREF-dokumentet, der vedrører intensiv fjerkræ- og svineproduktion, er det kommunens vurdering jf. redegørelsen fra ansøger, at bedriften overholder BAT, idet BAT bla. er

* Rengøring af dyrestald og udstyr med højtryksrensere efter hver produktionscyklus eller hvert hold.
* Udførelse af regelmæssig kalibrering af drikkevandsanlægget for at undgå spild.
* Registrering af vandbrug gennem måling af forbrug, og
* Detektering og reparation af lækager.

Det angivne vandforbrug er norm for en bedrift af den ansøgte størrelse. Til svineopstaldning løber spulevand typisk ned i gyllesystemet, og det er derfor vigtigt at finde en balance mellem rengøring og brug af så lidt vand som muligt.

Der er sat vilkår om, at vandmåleren aflæses halvårligt. Registreringerne noteres i kontrolrapport, som gemmes i fem år, og fremlægges for tilsynsmyndigheden.

Fejl i overbrusningsanlægget kan give risiko for svineri i stierne, idet grisene ikke kan køle sig på anden måde. Dette giver øget ammoniak fordampning og forøget lugt fra stalden. Overbrusningsanlægget skal derfor tilses årligt, således at det benyttes i den grad, der er behov for og ikke bruser unødigt i perioder, hvor der ikke er et øget behov.

Olie

Der er sket et fald i forbruget af olie siden kap. 5 miljøgodkendelsens udstedelse. Dengang blev der angivet et årligt forbrug på 100.000 liter.

Syddjurs Kommune anser asfalt eller beton som værende BAT for underlag til diesel- og fyringsolietanke, som endvidere ikke må placeres i nærheden af afløb eller med fare for udløb på bar jord. Olietanke skal placeres hensigtsmæssigt i forhold til påfyldning og tankning, således at der ikke er risiko for påkørsel eller lignende, og der skal være mulighed for opsamling af spild og ingen risiko for forurening af jord, overfladevand og grundvand. Er der således kort afstand til bar jord fra placeringen, skal der være en hældning eller kant, der sikrer mod afløb til den bare jord. Der stilles vilkår til underlag under ejendommens olietanke.

Det er kommunens samlede vurdering, at landmanden gennem den beskrevne drift og med de stillede vilkår, overholder kravet om BAT indenfor forbrug af vand og energi.

***Nye vilkår:***

1. Anlæg, der er særligt energiforbrugende, herunder foderfremstillingsanlæg, ventilationsanlæg og overbrusningsanlæg, skal kontrolleres, rengøres og vedligeholdes, således at de altid kører energimæssigt optimalt. Foderanlæg og skorstene/afkast efterses og rengøres minimum en gang om året. Kontrol og vedligehold noteres i driftsjournal.
2. Vedligeholdelse og eftersyn af ventilationssystemerne skal udføres i henhold til producentens anvisninger for de pågældende anlæg. Ventilationssystemer skal renholdes og justeres efter behov, og drives således, at der ikke opstår væsentlige lugt- eller støjgener. Der skal føres driftsjournal for udført eftersyn og rengøring af ventilationssystemer.
3. Temperatur- og luftfugtighedsfølere skal, for opretholdelse af korrekt staldtemperatur og luftfugtighed, kontrolleres minimum hver anden måned eller i forbindelse med vask af stalden. Der skal føres driftsjournal for udført vedligehold, eftersyn, rengøring og kontrol af temperatur- og luftfugtighedsmålere.
4. Der skal føres halvårlig kontrol med el-forbrug. Noteres i driftsjournal, evt. i form af løbende registreringer.
5. Der skal føres halvårlig kontrol med vandforbrug. Noteres i driftsjournal.

### Drikkevandssystemet skal drives og vedligeholdes således at unødigt spild undgås

### Tankning af olie skal ske under opsyn. Olietanke skal placeres på asfalt eller beton, og placeres, så der ikke er risiko for tilløb til afløb eller udløb på bar jord.

***Spildevand***

*Redegørelse*

Regnvand fra tag ledes til dræn, Spildevand fra vask af foderrekvisitter ledes til gyllebeholder. Hver staldsektion vaskes, inden næste hold grise indsættes – dette vaskevand ledes ligeledes til gyllebeholder.

Husspildevand ledes via bundfældningstank til dræn/nedsivning. Der er ikke toilet/bruser ved staldene.

*Vurdering*

Idet spildevand fra rengøring af stalde og lignende ledes til gyllebeholder, vurderer Syddjurs Kommune, at spildevand fra stalde bortledes miljømæssigt forsvarligt. Der stilles ikke yderligere vilkår om nedsivning af tagvand fra driftsbygninger, da der er tale om eksisterende byggeri.

***Videreførte vilkår***

1.2.3.1 Anlæg til bortskaffelse af husspildevand skal indrettes i henhold til de til enhver tid gældende regler herom. Husspildevand må ikke ledes til gødningsopbevaringsanlæg.

1.2.3.2 Vand fra vask af foderrekvisitter skal ledes til gyllebeholder.

1.2.3.3 Tagvand og regnvand fra befæstede arealer, hvor der ikke forekommer spild af husdyrgødning, skal ledes til nedsivning/dræn.

***Vilkår der udgår***

1.2.3.4 Vand fra vask af stalde skal ledes til gødningsopbevaringsanlæg, og udbringes i henhold til regler for udbringning af husdyrgødning. **UDGÅR**

1.2.3.5 Vand fra rengøring af sprøjteudstyr skal udbringes på marken eller ledes til gødningsop-bevaringsanlæg. **UDGÅR**

***SYDDJURS KOMMUNES SAMLEDE BAT-VURDERING***

Syddjurs Kommune vurderer, at bedriften på Slotsvej 65 lever op til BAT med hensyn til management, idet BREF-dokumentet er sammenholdt med følgende: Bedriftens medarbejdere uddannes løbende. El- og vandforbrug og anvendelse af handels- og husdyrgødning registreres. Jævnlig ren- og vedligeholdelse er beskrevet. Der er desuden installeret overbrusningsanlæg i slagtesvinestaldene og i smågrisestalden, der forbedrer gøde-adfærden hos grisene, således at overfladen med potentiel ammoniakfordampning bliver mindre. Gødningsplanlægning sker efter gældende regler. Der skal udarbejdes en beredskabsplan.

Kommunen vurderer sammenfattende, at det opnåede niveau for BAT, med hensyn til staldteknologi, foder, forbrug af vand og energi, opbevaring/behandling af husdyrgødning og udbringning af husdyrgødning, lever op til niveauet for BAT for en ejendom med den pågældende husdyrproduktion og størrelse med de vilkår, der er stillet i denne revurdering.

**GENER FRA ANLÆG**

***LUGT OG STØV***

*Redegørelse*

Der udsendes luftformig emission i form af støv og lugt fra afkast på stalde, ved overpumpning fra stald til fortank og videre til gylletanke, ved omrøring af fortank og gyllebeholdere, samt ved udbringning af flydende husdyrgødning. Afkastene på staldanlæg er opadrettede med en hastighed på mindst 7 m/s. Dog er tre afkast i klimastalden placeret i gavl.

Lugt

I det elektroniske ansøgningssystem er afstand fra lugtcentrum til henholdsvis eksisterende eller fremtidig byzone/sommerhusområde, samlet bebyggelse og enkelt bolig opmålt. Beregningerne for produktionen på Slotsvej 65 (tabel 2) viser lugtgeneafstande ved produktion af det dyrehold, der er miljøgodkendt i kap. 5 miljøgodkendelsen samt de tilsvarende geneafstande ved produktion efter skift i dyretype.

Tabel 2: Lugtgeneafstande ved henholdsvis kap. 5 godkendt dyrehold og efter skift i dyretype:

|  |  |  |  |  |
| --- | --- | --- | --- | --- |
|  | **Vægtet gennemsnitsafstand (m)** | **Korrigeret gene-afstand kap 5. (m)** | **Korrigeret geneafstand ved skift i dyretype (m)** | **Vægtet gennemsnitsafstand (m)\*** |
| **Byzone/sommerhusområde** | 3416 | 845 | 533 | 3416/3419 |
| **Samlet bebyggelse** | 66 | 679 | 375 | 66/64 |
| **Enkeltbolig** | 66 | 334 | 169 | 66/60 |

\*Staldafsnit der ligger længere væg end 1,2 x geneafstanden bortscreenes

Da lugtgeneafstandene er overskredet for samlet bebyggelse og nærmeste enkeltbolig, er det vurderet, om det er muligt at reducere lugten fra anlægget.

Biologisk luftrensning:

Biologisk luftrensning giver anledning til reducerede lugtgener. Dette har dog ikke været muligt at prissætte – blandt andet fordi generne i høj grad afhænger af den konkrete lokalisering. Der er derfor ikke foretaget miljøøkonomiske beregninger. Det er endvidere meget store mængder luft, som skal renses, før der er en virkning. Det vil kræve et stort og meget dyrt anlæg, som skal indbygges i et særskilt hus. Hvis al luften skal renses fra f.eks. slagtesvinene koster et anlæg ca. 1.300.000 ifølge teknologibladet. Hertil kommer de ekstra løbende omkostninger til driften af det – i teknologibladet opgjort til 132.000 kr./år. Det giver en samlet årlig omkostning på 307.000 kr. Dette er en ekstra omkostning på 32 kr./slagtesvin.

Lavemissionsstaldgulve:

En ændring til et anlæg med delvist opfyldte kummer og delvist fast gulv vil blive meget kostbart – også i forhold til den sparede mængde N i ammoniak. Der er tale om ældre stalde, og de kan ikke umiddelbart laves om til et delvist fast gulv. Hvis det havde kunnet laves om koster det omkring 300 kr/stiplads at opfylde en del af kanalen med sand og overstøbe med beton. Hertil kommer diverse ekstra omkostninger til driften af dette gulv – jf. teknologibladet – på ca. 3,5 kr/slagtesvin. Den samlede ekstra omkostning er dermed ca. 12 kr/slagtesvin, hvilket ikke er ikke proportionalt.

Punktudsugning:

Denne teknologi kræver opbrydning af hele gulvet for at kunne ilægge de rør, hvorigennem der suges, kombineret med et biologisk luftrensningsanlæg. Det biologiske luftrensningsanlægs kapacitet behøver dog ikke være nær så stor, når det foregår ved punktudsugning, som hvis al luften fra stalden skal renses. På grund af opbrydningen af gulvet vil det blive alt for kostbart – også set i forhold til den sparede N.

Hyppig udslusning:

Gulvet i slagtesvinestaldene er konstrueret med et lille fald og få udtømningssteder. Det betyder, at der skal være en vis mængde gylle for, at det kan tømmes ordentligt. Det er derfor ikke muligt at øge frekvensen af tømninger.

Støv

Staldene og ventilationen renholdes for at minimere mængden af støv både i og udenfor stalden. Foderhåndteringen sker primært i lukkede systemer, hvorved støv minimeres. Der sker vask og fejning af gange for at sikre et højt hygiejne niveau og minimere støvgener, og der sker periodevis rengøring af svinestier for at minimere støvgener. Der er ingen kendte støvgener fra ejendommens dyrehold.

*Vurdering*

Lugt

I hht. NMK-132-00040 af 1. februar 2012, skal der foretages en vurdering af lugt ved revurderinger. Der er derfor fremsendt en redegørelse for, hvilke tekniske og økonomiske muligheder der er for at reducere lugten fra staldanlægget. Ved vurderingen af, om et husdyrbrug, hvis miljøgodkendelse skal revurderes, giver anledning til væsentlige lugtgener for de omkringboende, kan kommunen inddrage, om det beskyttelsesniveau for bl.a. lugt, der er fastsat i husdyrgodkendelsesbekendtgørelsens bilag 3, overskrides. Lugtgener baseres på beregninger af lugtgeneafstande, der beregnes i det elektroniske ansøgningssystem. Lugtgeneafstanden er et udtryk for, hvor langt væk fra produktionen, der vil opleves uacceptable lugtgener. Lugtemissionen beregnes ikke som et gennemsnit i løbet af året, men på baggrund af perioder med spidsbelastning.

Det fremgår af den fremsendte redegørelse, at lugtgenekriteriet ikke er overholdt til samlet bebyggelse samt til nærmeste enkeltbolig for produktionen på Slotsvej 65. Idet den beregnede geneafstand er længere end den faktiske afstand fra anlægget til de omkringboende, må det lægges til grund, at der er væsentlige lugtgener for omkringboende forbundet med driften af husdyrbrugets anlæg (jf. NMK-134-00001 af 27.02.12). Der sker dog en væsentlig reduktion i lugtemissionen, såfremt der omlægges til den produktion, der blev godkendt med afgørelsen om skift i dyretype (tabel 1b).

For stalde og anlæg, som er lovligt placeret, gælder imidlertid, at tilstande, som var lovligt etableret før de nye reglers ikrafttræden, ikke kan gøres ulovlige som følge af de nye regler. Kommunen kan derfor kun stille krav til reduktion af lugt fra staldene, når lugtgeneafstanden er overskredet (som i dette tilfælde), og såfremt en eventuel lugtreduktion er økonomisk og teknisk muligt ud fra princippet om proportionalitet. Da der i dag ikke anvendes særlige teknologier til begrænsning af lugt, har Syddjurs Kommune derfor ud fra den fremsendte redegørelse vurderet, i hvilket omfang det er (økonomisk og teknisk) muligt for husdyrbruget at reducere lugten fra anlægget.

Der er i dag begrænsede teknikker, der giver en dokumenteret effekt på lugtgener. Teknikker, der i henhold til Miljøstyrelsens teknologiliste kan reducere lugt, er:

* Biologisk luftrensning, der kan reducere lugt med 74-81 %.
* Lavemissionsstaldgulve til slagtesvin, der kan reducere lugt med 33 %.
* Punktudsugning i slagtesvinestalde (reduktionen beregnes specifikt).
* Ugentlig udslusning af gylle i slagtesvinestalde, der kan give 20 % lugtreduktion (sammenlignet med udslusning hver 6. uge).

Biologisk luftrensning:

Omkostningerne ved at etablere biologisk luftrensning er af ansøger angivet til 32 kr./slagtesvin. Effekten ved at etablere dette står dermed ikke mål med den virkning et sådant rensningsanlæg har, idet omkostningerne ikke er proportionale med virkningen, og idet den ekstra omkostning er væsentligt højere end de 8 kr./slagtesvin, som Miljøstyrelsen har fastsat som den maksimale meromkostning.

Lavemissionsstaldgulve:

En scenarieberegning (skema 85547) viser, at såfremt gulvene i slagtesvinestaldene ændres til delvist spaltegulv (delvist fast gulv), kan der opnås en reduktion af lugtgeneafstanden på omkring 100 meter (korrigeret geneafstand til enkeltbolig bliver 236 m og korrigeret geneafstand til samlet bebyggelse bliver 525 m). Der er imidlertid fremsendt en beregning der viser, at en sådan ændring ikke kan lade sig gøre, og i øvrigt ikke vil være proportionel.

Der er for nyligt etableret drænet gulv for at opfylde nye lovkrav. Det giver derfor ikke mening igen at ændre gulv til delvist fast gulv.

Punktudsugning:

Ansøgers konsulent har beregnet, at det er nødvendigt med en opbrydning af gulvet, såfremt punktudsugning skal etableres. Dette vil medføre for stor en omkostning i forhold til den opnåede effekt.

Hyppig udslusning:

I hht. teknologibladet, vil der med ugentlig udslusning af gylle i slagtesvinestalde, opnås en lugtreduktion på 20 % (sammenlignet med udslusning hver 6. uge). Det er på Slotsvej 65 ikke er muligt at udsluse hver uge grundet hældningen i kanalerne. Der stilles dog grundet den nabonære beliggenhed vilkår om, at der ikke må ske udslusning uden for arbejdstiden samt på lørdage, søn- og helligdage. Endvidere er der stillet vilkår om rengøring efter hvert hold, og at der skal være en god staldhygiejne (vilkår 8).

Andre lugtreduktionstiltag:

For at begrænse lugtindholdet i den bortventilerede luft fra stald er der stillet vilkår om at sikre en god staldhygiejne. Desuden skal også omgivelserne renholdes.

Idet der er stillet vilkår om at overholde antallet af stipladser og ind- og afgangsvægte for de angivne dyregrupper, stilles der ikke yderligere vilkår til staldenes belægningsgrad med det formål at kontrollere lugtgener. Syddjurs Kommune har inddraget i vurderingen af lugtgener fra bedriften, at der ikke er registreret klager fra de omkringboende over lugt fra bedriftens dyrehold.

Der er specifikke vilkår til ventilation, skorsten og afkast, som videreføres uændrede i denne revurdering.

Ved fremtidige godkendelsespligtige ændringer på bedriften, vil lugtgeneafstandene skulle overholdes.

Udover selve staldanlægget, kan håndtering af gødning uden for staldanlægget, herunder udslusning til opbevaringsanlæg, omrøring og overpumpning til gyllevogn, også give anledning til lugt. Gylletankene er placeret ca. 160 meter fra staldanlægget, og med den lovpligtige overdækning af gyllebeholderen i form af tæt flydelag, som skal tjekkes hver 14. dag, vil lugtgener fra opbevaring af gylle være begrænset.

I forbindelse med omrøring og udbringning af gylle vil der opstå lugtgener af kortere varighed. De to gyllebeholdere og størstedelen af bedriftens udspredningsareal er placeret relativt isoleret. Omrøring og udbringning af gylle vil derfor næppe påvirke mange i lokalområdet.

Støv

Støvgener fra gården forventes ikke at give væsentlige problemer. Dog henvises der til god landmandspraksis, således at støvgener begrænses mest muligt. Dette kan blandt andet gøres ved, at al transport til og fra virksomheden foregår ved hensynsfuld kørsel, og ved at alle aktiviteter på bedriften planlægges, så omgivelserne påvirkes mindst muligt.

Syddjurs Kommune vurderer hermed, at der ikke vil være væsentlige støvgener fra produktionen.

***Nye vilkår***

### Udslusning skal foretages mellem kl. 8 og 16 og må ikke foretages på lørdage eller søn- og helligdage.

***Videreførte vilkår***

1.2.4.1 Virksomheden må ikke give anledning til luft-, lugt- eller støvgener, der efter tilsynsmyndighedens opfattelse kan betegnes som væsentlige udenfor ejendommens areal.

1.2.4.2 Hele ejendommen og dens omgivelser skal renholdes således, at lugtgener begrænses mest muligt.

1.2.4.3 Ventilationsluften skal afkastes lodret gennem uafdækkede skorstene med en opadrettet hastighed på mindst 7 mis, med en afkasthøjde på mindst 0,7 m over tagryg. Dog undtaget 3 klimastalde, hvor afkast sker i gavl.

1.2.4.4 Staldventilationen skal indrettes, så lugtudslip herfra ikke giver lugtgener, som af tilsynsmyndigheden vurderes til at være væsentlige, udenfor ejendommen.

1.2.4.5 Ventilationsanlæg skal udføres og vedligeholdes således, at der ikke opstår væsentlige lugt- og støjgener for de omkringboende. Staldventilatorer skal renholdes og justeres efter behov.

1.2.4.6 Fodersiloer skal indrettes således, at støvgener i forbindelse med indblæsning af foder undgås, f.eks. med melcykloner eller anden støvbegrænsende foranstaltning.

1.2.9.5 Hvis tilsynsmyndigheden skønner det nødvendigt, f.eks. hvis en klage vedrørende lugt fra ventilation af stald er velbegrundet, skal virksomheden for egen regning lade foretage en undersøgelse af lugtkilderne, og på denne baggrund lade foretage afhjælpende foranstaltninger, således at lugten udenfor ejendommen reduceres til et niveau, som skønnes acceptabelt for tilsynsmyndigheden.

***FLUER OG SKADEDYR***

*Redegørelse*

Der er god orden i og omkring staldanlægget. Derudover er der et højt hygiejneniveau i stalden. Der anvendes rovfluer til bekæmpelse af fluer i stalden.

*Vurdering*

I forbindelse med dyreholdet kan der forekomme gener fra skadedyr (rotter, mosegrise mv.), som straks skal afhjælpes, samt gener fra fluer, som skal bekæmpes effektivt, hvorfor vilkår herom videreføres. Det er oplyst, at der holdes en høj hygiejnestandard på udenoms-arealer såvel som i staldene, hvilket er med til at holde fluegener nede på et minimum. Hvis der i forbindelse med dyreholdet observeres gener fra skadedyr (rotter med videre), skal disse straks skal afhjælpes. Syddjurs Kommune vurderer, at hvis disse vilkår overholdes, vil den ansøgte produktion ikke medføre væsentlige problemer med fluer eller andre skadedyr.

***Videreførte vilkår:***

1.2.2.12 Der skal overalt på ejendommen foretages en effektiv fluebekæmpelse efter Statens Skadedyrlaboratoriums retningslinier.

1.2.2.13 Opbevaring af foder skal ske på en sådan måde, at der ikke opstår risiko for tilhold af skadedyr (rotter m.v.).

***STØJ***

*Redegørelse*

Virksomhedens væsentligste støjkilder er ventilatorer og støj fra brug af maskiner og anlæg på virksomheden. Ventilationsanlæg er i konstant drift i varme perioder.

Til- og frakørsel til virksomheden skønnes ikke at kunne genere naboer. Hovedparten af til- og frakørsler til virksomheden sker i forbindelse med transport af husdyrgødning, samt levering eller afhentning af levende dyr. Øvrig til- og frakørsel er levering af dieselolie, handelsgødning og foder, samt afhentning af døde dyr. Det samlede antal transporter skønnes at være ca. 300 pr. år.

På virksomheden vil der dog ud over til- og frakørsel, som har med svineholdet at gøre, også være almindelig landbrugsaktivitet, i forbindelse med drift af plantebrug.

Støjkildetiltag:

* Der udføres rutinemæssig kontrol af ventilationsanlæg mv, og ventilationsanlægget er optimeret og renholdes.

*Vurdering*

Virksomhedens primære støjkilder er ventilationsanlægget, foderanlægget og højtryksrensere. De fleste af disse funktioner opererer i lukkede bygninger. Derudover kan der forekomme støj fra transport. Vilkåret om, at anlægget skal overholde de vejledende støjgrænser for det åbne land (område type 3 jf. Miljøstyrelsens vejledning om ekstern støj fra virksomheder), videreføres. Dog præciseres grænserne og vilkåret i overensstemmelse med den gældende praksis. Såfremt der skulle opstå gener for de omkringboende, eller såfremt tilsynsmyndigheden finder det nødvendigt, kan der kræves udført støjmålinger efter nærmere definerede anvisninger.

Syddjurs Kommune vurderer, at de generelle regler vedrørende støj er tilstrækkelige, og vilkår om støj er derfor baseret på det af Miljøstyrelsens anbefalede niveau. Såfremt Syddjurs Kommune vurderer det nødvendigt, kan det kræves, at virksomheden for egen regning dokumenterer, at støjbidraget ikke overskrider niveauet i de generelle regler. Støjmålingen kan kun kræves udført en gang årligt, medmindre seneste måling viser, at støjvilkårene ikke overholdes. Støjgrænserne vedrører de stationære støjkilder. Normal kørsel med traktorer og landbrugsmaskiner i dagtimerne er ikke omfattet af støjgrænserne i vilkårene.

***Nye vilkår***

# Såfremt tilsynsmyndigheden vurderer, at driften giver an­ledning til flere anlægsgener (herunder gener fra lys, støv, støj, transport eller lignende) for omboende end forventet, skal virksomheden lade udarbejde en handlingsplan for nedbringelse af generne, som godkendes af kommunen, og derefter gennemføre denne. Samtlige udgifter i forbin­delse med ovennævnte afholdes af virksomheden.

***Videreførte vilkår***

1.2.5.1 Støjgrænser: Virksomheden er beliggende i en landsby. Virksomheden skal derfor som udgangspunkt overholde de vejledende støjkrav for områdetype 3 jf. Miljøstyrelsens vejledning nr. 5/1984. Virksomhedens bidrag til det ækvivalente, korrigerede støjniveau i dB(A) målt i ved nærmestliggende enkeltbolig skal derfor som udgangspunkt overholde nedenstående grænseværdier:

|  |  |
| --- | --- |
| Periode | Støjgrænseværdi |
| Dag kl. 7-48 | 55 dB(A) |
| Aften kl. 18-22 | 45dB(A) |
| Nat kl. 22--7 | 40 dB(A) |

For bestående virksomheder kan der dog tillades op til 5-10 dB højere værdier. Maksimalværdien af støjniveauet må dog om natten ikke overstiger 55 dB(A). Såfremt der konstateres højere værdier end 55 dB(A), skal der foretages støj dæmpende foranstaltninger.

1.2.9.4 Hvis tilsynsmyndigheden skønner det nødvendigt, f.eks. hvis en klage vedrørende støj er velbegrundet, skal virksomheden for egen regning eftervise, at de stillede støjkrav er overholdt. Støjmåling kan maksimalt kræves en gang pr. år, og skal foretages i overensstemmelse med Miljøstyrelsens vejledning nr. 5/1984 “Måling af ekstern støj fra virksomheder” eller beregnes efter Miljøstyrelsens vejledning nr. 5/1993 “Beregning af ekstern støj fra virksomheder”.

***LYS***

*Redegørelse*

I staldene er lyset tændt i arbejdstiden efter behov.

*Vurdering*

Syddjurs Kommune vurderer, at eventuelle lysgener fra virksomheden vil være begrænset, da lyset i stalden hovedsagelig vil være tændt i arbejdstiden. I henhold til BREF-dokumentet, er det BAT for svinestalde, at anvende lavenergi-belysning. Syddjurs Kommune stiller derfor vilkår hertil.

***Nye vilkår***

35. Der skal anvendes lavenergi-belysning.

**TRANSPORT**

*Redegørelse*

Driften fortsætter uændret. Der er omkring 300 årlige transporter til og fra ejendommen.

*Vurdering*

Syddjurs Kommune har vurderet, at der ikke er belæg for at stille yderligere vilkår til transport.

**AREALDRIFT, HABITATVURDERING OG NÆRLIGGENDE NATUR**

AREALDRIFT

*Redegørelse*

Arealdriften fortsætter uændret under overholdelse af de gældende regler i husdyrgødningsbekendtgørelsen.

*Vurdering*

Godkendelsesbekendtgørelsen giver ikke hjemmel til at bestemme, at bekendtgørelsens beskyttelsesniveau i forhold til ammoniak, lugt, fosforoverskud og nitrat, jf. §§ 9-11 og bilag 3-4, skal gælde i revurderinger af miljøgodkendelser efter miljøbeskyttelsesloven § 33.

Arealer, der er godkendt til udbringning af husdyrgødning fra et husdyrbrug godkendt efter miljøbeskyttelseslovens § 33, skal heller ikke vurderes efter habitatbekendtgørelsen.

HABITATVURDERING

Pligten til at gennemføre vurderinger efter habitatbekendtgørelsens § 7, stk. 1 og 2 gælder ikke for revurderingsafgørelser. Baggrunden er, at habitatdirektivets artikel 6 stk. 3 ikke gælder for eksisterende virksomhed, der fortsætter uændret. Da virksomheden fortsætter uændret, foretages ingen habitatvurdering, herunder heller ingen vurdering af potentielle bilag IV arter.

NÆRLIGGENDE NATUR

*Redegørelse*

IT-ansøgningssystemet har i skema 76490 og i scenarieberegning 88174 beregnet ammoniakdeposition på det nærmeste kategori 2 naturområder ved de to forskellige dyrehold. Der er ikke beregnet ammoniakdeposition på nærmeste kategori 1 natur, da dette ligger ca. 12 km væk.

*Vurdering*

Når det gælder beskyttelsesniveauet for ammoniak, fremgår det af husdyrgodkendelsesbekendtgørelsen, at uanset niveauet for BAT, vil bekendtgørelsens totaldepositionskrav skulle være opfyldt efter en frist, som fastlægges konkret ved revurderingen i den enkelte sag. Hvis der er kategori 1- eller 2-naturområder, hvor grænsen for totaldeposition af ammoniak i tabel 3 i bekendtgørelsens bilag 3 overskrides, skal revurderingsafgørelsen derfor indeholde en frist for, hvornår totaldepositionskravet skal være overholdt.

Beskyttelsesniveauet for ammoniak fremgår af følgende tabel:

|  |  |
| --- | --- |
| **Naturtyper** | **Fastsat beskyttelsesniveau** |
| Kategori 1. § 7 stk. 1, nr. 1  (ammoniakfølsomme naturtyper beliggende *inden* for internationale naturbeskyttelses-områder) | Max. **total**deposition (afhængig af antal husdyrbrug i nærheden af naturområdet):  0,2 kg N/ha/år ved > 1 husdyrbrug  0,4 kg N/ha/år ved 1 husdyrbrug  0,7 kg N/ha ved 0 husdyrbrug. |
| Kategori 2. § 7 stk. 1, nr. 2  (ammoniakfølsomme naturtyper beliggende *uden* for internationale naturbeskyttelses-områder: Højmoser, lobeliesøer samt heder større end 10 ha som er omfattet af [§ 3](http://teknik.lovportaler.dk/?hashparam=p3&schultzlink=lov19920009#p3)) | Max. **total**deposition på 1,0 kg N/ha pr. år. |

*Kategori 1-natur*

Kategori 1-natur omfatter de ammoniakfølsomme Natura 2000-naturtyper, som indgår i udpegnings-grundlaget for Natura 2000-områderne. De er kortlagt af Naturstyrelsen i forbindelse med Natura 2000-planlægningen. Nærmeste kategori 1-natur er Kaløskovene og Kalø Vig, som ligger 12 km sydøst for driftsbygningerne. Grundet afstanden er det vurderet, at der ikke vil kunne ske en målbar deposition på naturområdet, idet der deponeres 0,2 kg N/ha/år på et kategori-2 naturområde, der ligger 1,7 km væk. Det er således usandsynligt, at deposition fra anlægget på Slotsvej 65 kan påvirke et kategori-1-område, der ligger på så stor afstand. Beskyttelsesniveauet vurderes overholdt.

*Kategori 2-natur*

Kategori 2-natur udgøres af ammoniakfølsomme områder uden for Natura 2000-områder, nærmere bestemt højmoser, lobeliesøer samt heder større end 10 ha, som er omfattet af naturbeskyttelseslovens § 3 og overdrev større end 2,5 ha, som er omfattet af naturbeskyttelseslovens § 3.

Nærmeste kategori 2 natur er et overdrev beliggende ca. 1,7 km nordvest for anlægget. Der er beregnet en totaldeposition på dette naturområde på 0,2 kg N/ha/år (totaldeposition) ved oprindeligt dyrehold (skema 76490); totaldepositionen på naturområdet er 0,1 kg N/ha/år ved det anmeldte skift i dyretype), hvilket er under afskæringskriteriet på 1 kg N/ha/år. Idet totaldepositionskravet ikke overskrider grænsen for ammoniak på naturområder, er der ikke hjemmel til at stille yderligere vilkår. Beskyttelsesniveauet er dermed overholdt.

**HUSDYRBRUGETS OPHØR**

*Redegørelse*

I forbindelse med ophør vil der blive truffet de nødvendige foranstaltninger med henblik på at overlevere anlægget i forsvarlig miljømæssig tilstand. Den resterende husdyrgødning i kummer og tanke vil blive fjernet.

Ved virksomhedens ophør tømmes stalde og opbevaringsanlæg, og alt affald, som har med driften at gøre, bortskaffes i henhold til gældende love og bekendtgørelser.

*Vurdering*

Kommunen vurderer, at der ikke er behov for yderligere vilkår.

*Videreførte vilkår:*

1.2.10 Virksomhedens ophør: Ved varigt ophør af driften skal der træffes de nødvendige foranstaltninger for at undgå forureningsfare og for at bringe stedet tilbage i en miljømæssig tilfredsstillende tilstand.

**SYDDJURS KOMMUNES SAMLEDE VURDERING**

Syddjurs Kommune vurderer sammenfattende på baggrund af den miljøtekniske redegørelse og vurdering, at husdyrbruget har truffet de nødvendige foranstaltninger til forebyggelse og begrænsning af forureningen fra husdyrbruget ved anvendelse af den bedste tænkelige teknik, når husdyrbruget indrettes og drives som beskrevet i miljøgodkendelsen samt ved efterlevelse af vilkårene i nærværende revurdering.

**OFFENTLIGHED OG HØRING**

Ifølge § 42 i husdyrgodkendelsesbekendtgørelsen skal kommunen lade offentligheden vide, når den indleder en revurdering. Denne indledning af revurderingen blev annonceret på Syddjurs Kommunes hjemmeside d. 7. maj 2015. Når et udkast til revurderingen af miljøgodkendelsen foreligger, vil enhver, der har bedt om udkastet under den indledende annoncering, få lejlighed til at kommentere dette indenfor en frist på 3 uger efter modtagelse af udkastet. Ingen har anmodet om at få udkastet tilsendt i offentlighedsfasen.

Ansøger og dennes konsulent har modtaget udkastet til gennemsyn (for-høring) i perioden fra den 1. juni 2016 til den 15. juni 2016. Der var en frist på 2 uger til afgivelse af bemærkninger. Herefter blev vilkårsændringerne varslet som påbud overfor husdyrbruget med en 3 ugers frist for afgivelse af bemærkninger. Samtidig blev udkastet sendt i 3 ugers høring hos sagens parter og berørte, jf. bilag 1.

Der indkom følgende bemærkninger i høringsperioden:

Nabo 1:

Indgiver oplysninger om moderate støjgener.

*Kommunens virksomhedsgruppe er i gang med at tage hånd om den pågældende støj, der ikke vedrører selve husdyrbruget. I forhold til selve dyreholdet og de ting der relaterer sig hertil er der stillet vilkår til den maksimale støj, der må komme fra husdyrbruget i overensstemmelse med Miljøstyrelsens anvisninger.*

Nabo 2:

Har indsigelser vedr. lugt, fluer, luftbåren ammoniak og lavfrekvent støj. Herudover påtales manglende miljøøkonomiske beregninger i forholdt til biologisk luftrensning.

*Kommunens bemærkninger:*

*Lugt*

*For stalde. Anlæg og dyrehold gælder, at hvis de var lovligt etableret inden de nye regler om lugtgeneafstande trådte i kraft, kan de ikke gøres ulovlige, som følge af de nye regler om lugtgeneafstande. Syddjurs Kommune har vurderet på de dokumenterede muligheder der i dag er, for at reducere lugtgenerne, og det drejer sig om et begrænset antal teknikker, der giver en dokumenteret effekt på lugtgener. Kommunen kan endvidere kun stille krav til reduktion af lugt fra staldene, når lugtgeneafstanden er overskredet (hvilket gør sig gældende i dette tilfælde), OG såfremt en eventuel lugtreduktion er økonomisk og teknisk muligt ud fra princippet om proportionalitet. Syddjurs Kommune har vurderet at det ikke er økonomisk og teknisk muligt for husdyrbruget at reducere lugten fra anlægget, under proportionalitetsbetragtningen se bl.a. beregning under biologisk luftrensning i nedenstående svar til indkomne bemærkninger).*

*Der stilles i revurderingen krav om, at udslusning af gylle skal ske i arbejdstiden på hverdage og der skal rengøres og vaskes mellem hvert hold af grise. Kommunen har herudover stillet vilkår til vedligehold af både ventilationsanlæg og overbrusningsanlæg, som også påvirker den lugt, der kan opleves fra staldanlægget. Ved fremtidige godkendelsespligtige ændringer på bedriften, vil lugtgeneafstandene skulle overholdes.*

*Fluer*

*Der er stillet vilkår om, at der overalt på ejendommen skal foretages en effektiv fluebekæmpelse. Såfremt der opstår fluegener, vil kommunen udføre tilsyn hermed, og vurdere, om fluebekæmpelsen er tilstrækkelig.*

*Luftbåren ammoniak*

*Der er tale om et lovligt eksisterende husdyrbrug, hvor det ikke er påkrævet, at staldanlægget ændres. Staldanlægget skal dog i forbindelse med revurderingen leve op til Miljøstyrelsens vejledende grænseværdier for ammoniakemission for eksisterende staldanlæg. Syddjurs Kommune har derfor beregnet et BAT-niveau for hvert af de to dyrehold, og begge dyrehold overholder de respektive grænseværdier.*

*Støj*

*Der er stillet vilkår til den maksimale støj, der må komme fra husdyrbruget, i overensstemmelse med Miljøstyrelsens anvisninger. Kommunens virksomhedsgruppe er endvidere i gang med at tage hånd om den pågældende støj, som ikke vedrører selve husdyrbruget.*

*Biologisk luftrensning*

*Det er vurderet, at etablering af luftrensning vil medføre en samlet årlig omkostning på 307.000 kr. Dette er en ekstra omkostning på 32 kr./slagtesvin. Miljøstyrelsen har fastsat den maksimale meromkostning, for at investeringen skal stå mål med miljøeffekten, til 8 kr./slagtesvin. I dette tilfælde, står omkostningerne ikke i proportionalitet med virkningen.*

Af Bilag 6 fremgår bemærkningerne fra ejendommens konsulent til de indkomne høringssvar.

Bemærkninger fra konsulent/ansøger:

Ansøgers konsulent mente ikke, at der var hjemmel til at ændre støjgrænserne, og ønskede de gamle vilkår videreført.

*Hertil bemærker kommunen, at der ikke var tale om en ændring af grænserne, men blot tale om en opdatering af formuleringen*. *Kommunen vurderer, at de gamle vilkår kan videreføres uændrede.*

I forhold til vilkåret om opgørelsen af vandforbruget, ønskede ansøgers konsulent, at dette burde frafaldes, da ansøger er opmærksom på at mindske forbruget hvor det er muligt, og da langt størstedelen bruges som drikkevand til dyrene og rengøring. Ansøgers konsulent mente, at de detaljerede påbud om rengøring af staldene af hensyn til naboerne kræver en ikke ubetydelig mængde vand og at dette var i modstrid med vilkåret.

*Hertil bemærker kommunen, at det ihht. BREF-dokumentet er BAT at registrere vandforbruget. Vilkår til kontrol med vandforbruget er endvidere stillet af det primære hensyn, at få ejer til at være opmærksom på eventuelle større ændringer i forbruget. Vilkåret bibeholdes.*

De indkomne bemærkninger er indgået i sagsbehandlingen.

Afgørelsen om revurdering af miljøgodkendelsen af den 28.12.2006 er gældende fra den 10. august 2016. Afgørelsen er offentlig annonceret på kommunens hjemmeside. Orientering om afgørelsen er fremsendt til parter, organisationer samt til de nærmeste naboer indenfor konsekvensradius for lugt. Klagefristen er angivet i klagevejledningen herunder.

## KLAGEVEJLEDNING

Godkendelsen er truffet i henhold til Lov nr. 1572 af 20/12/2006 om miljøgodkendelse af husdyrbrug (med senere ændringer) og kan i medfør af § 76 påklages til Natur- og Miljøklagenævnet.

Godkendelsen er offentliggjort på Syddjurs Kommunes høringsportal den 10.08.2016. Afgørelsen, der alene vedrører forholdene i henhold til hus­dyrgodkendelsesloven, kan påklages til Natur- og Miljøklagenævnet indenfor 4 uger efter afgørelsens offentliggørelse, dvs. senest den 07.9.2016.

En eventuel klage over denne afgørelse har ikke opsættende virkning, medmindre Natur- og Miljøklagenævnet bestemmer andet, jf. § 81 stk. 1 i husdyrgodkendelsesloven. Natur- og Miljøklagenævnet kan ved sin behandling stadfæste, ændre eller ophæve tilladelsen.

En eventuel klage skal indgives via Klageportalen, som kan findes via et link på Natur- og Miljøklagenævnets hjemmeside, [www.nmkn.dk](http://www.nmkn.dk) eller direkte på [www.borger.dk](http://www.borger.dk/) eller [www.virk.dk](http://www.virk.dk). På [www.borger.dk](http://www.borger.dk) eller [www.virk.dk](http://www.virk.dk), skal der logges på, typisk med NEM-ID. Klagen sendes gennem Klageportalen til Syddjurs Kommune. En klage er indgivet, når den er tilgængelig for kommunen i Klageportalen.

Det er en betingelse for Natur- og Miljøklagenævnets behandling af klagen, at der indbetales et gebyr til Natur- og Miljøklagenævnet. Klagegebyret er fastsat til 500 kr. som indbetales med betalingskort i Klageportalen.

Gebyret tilbagebetales, hvis

1. Klagesagen fører til, at den påklagede afgørelse ændres eller ophæves,
2. Klageren får helt eller delvis medhold i sagen, eller
3. Klagen afvises som følge af overskredet klagefrist, manglende klageberettigelse eller fordi klagen ikke er omfattet af Natur- og Miljøklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for efterkommelse af afgørelse som følge af den tid, der er medgået til at behandle sagen i klagenævnet, tilbagebetales gebyret dog ikke.

Nærmere vejledning omkring brug af Klageportalen findes på Miljø- og Naturklagenævnets hjemmeside, [www.nmkn.dk](http://www.nmkn.dk) samt på [www.borger.dk](http://www.borger.dk/) og [www.virk.dk](http://www.virk.dk).

Klageberettiget er ansøger og enhver, der har en individuel, væsentlig interesse i sagen dvs. naboer og klageberettigede personer, organisationer og myndigheder i forskelligt omfang. Såfremt afgørelsen påklages, vil dette blive meddelt ansøger. Denne afgørelse kan endvidere indbringes for domstolene, jf. husdyrgodkendelseslovens § 90. En eventuel sag skal være anlagt in­den 6 måneder efter annonceringen.

Følgende er underrettet om afgørelsen:

* Sagens parter (bilag 1)
* Danmarks Naturfredningsforening, Masnedsøgade 20, 2100 Kbh. Ø, [dnsyddjurs-sager@DN.dk](mailto:dnsyddjurs-sager@DN.dk)
* Miljø- og Fødevareministeriet, Departementets Serviceenhed, Slotsholmsgade 12, 1216 Københanv K, [mfvm@mfvm.dk](mailto:mfvm@mfvm.dk)
* Det Økologiske råd, Blegdamsvej 4b, 2200 Kbh. N, [husdyr@ecocouncil.dk](mailto:husdyr@ecocouncil.dk)
* Sundhedsstyrelsen, Embedslægeinstitutionen Nord, Langelandsvej 8, 8940 Randers SV, [senord@sst.dk](mailto:senord@sst.dk)
* Danmarks Sportsfiskeriforbund, [post@sportsfiskerforbundet.dk](mailto:post@sportsfiskerforbundet.dk)
* Dansk Ornitologisk Forening, [natur@dof.dk](mailto:natur@dof.dk)
* Dansk Ornitologisk Forening, lokalgruppe Syddjurs v. Joy Klein, Kirkevænget 2, 8410 Rønde, [syddjurs@dof.dk](mailto:syddjurs@dof.dk)

Godkendelsen kan endvidere ses på Syddjurs Kommunes hjemmeside [www.syddjurs.dk](http://www.syddjurs.dk).

**LOVGRUNDLAG**

* Husdyrgodkendelsesloven: Lov om miljøgodkendelse mv. af husdyrbrug (Lov nr. 1572 af 20/12/2006 med senere ændringer).
* Husdyrgodkendelsesbekendtgørelsen: Bekendtgørelse om tilladelse og godkendelse mv. af husdyrbrug (bek. nr. 44 af 11.1.2016) med senere ændringer.
* Husdyrgødningsbekendtgørelsen: Bekendtgørelse om erhvervsmæssigt dyrehold, husdyrgødning, ensilage mv.(bek nr. 1318 af 26.11.2015).
* Miljøstyrelsens digitale Wiki-vejledning (Miljøstyrelsens vejledning om miljøgodkendelse af husdyrbrug) på [www.mst.dk](http://www.mst.dk).
* Bekendtgørelse om affald, nr. 1309 af 18.12.2012.
* Miljøstyrelsens vejledning nr. 6/1984 om ekstern støj fra virksomheder.

**BILAG 1: Parter og høringsberettigede**

**Ejer**

Jan og Birthe Laursen, Slotsvej 65, 8543 Hornslet

**Naboer (inden for konsekvensradius på 867,44 m)**

|  |  |  |
| --- | --- | --- |
| Karsten Jensen | Andivej 34 | 8544 Mørke |
| Per Vestergaard Christensen | Borupvej 100,st tv | 8543 Hornslet |
| Jens Munk-Poulsen | Borupvej 101 | 8543 Hornslet |
| Mette Munk-Poulsen | Borupvej 101 | 8543 Hornslet |
| Peter Bjørn Rasmussen | Børglumvej 25,st,-4 | 8240 Risskov |
| Morten Krarup Mogensen | Gl Mørkevej 67 | 8544 Mørke |
| Johnny Asbjørn Mørch | Gl Randersvej 16 | 8660 Skanderborg |
| Per Ejgil Pedersen | Kirkebakken 36 | 8544 Mørke |
| Anders Christian B Andersen | Kløvevej 6 | 8544 Mørke |
| Michael Christensen | Krogsbækvej 1 | 8543 Hornslet |
| Klaus Person | Krogsbækvej 10 | 8543 Hornslet |
| Anders Heerfordt Laursen | Krogsbækvej 19 | 8543 Hornslet |
| Jørgen Udsen | Krogsbækvej 4 | 8543 Hornslet |
| Jesper Kaasen Skovdal | Krogsbækvej 6 | 8543 Hornslet |
| Pernille Marianne Storm Skovdal | Krogsbækvej 6 | 8543 Hornslet |
| Jakob Thusgaard Dahl | Krogsbækvej 7 | 8543 Hornslet |
| Frank Bo Kristensen | Krogsbækvej 8 | 8543 Hornslet |
| Annette Holstein Ipsen | Køllen 1 | 8543 Hornslet |
| Hans Henrik Pedersen | Køllen 1 | 8543 Hornslet |
| Inga Andreasen | Køllen 11 | 8543 Hornslet |
| Jakob Hansen | Køllen 3 | 8543 Hornslet |
| Henrik Falch Olesen | Køllen 4 | 8543 Hornslet |
| Dorte Jakobsen Kristensen | Landevejen 49 | 8543 Hornslet |
| Torben Langballe | Lergravvej 2 | 8543 Hornslet |
| John Martinsen | Lergravvej 4 | 8543 Hornslet |
| Gotfred Thomsen | Lergravvej 6 | 8543 Hornslet |
| Hans Ivan Hovgård Nielsen | Nørreled 10 | 8543 Hornslet |
| Lone Abild Nielsen | Nørreled 10 | 8543 Hornslet |
| Anders Arveland-Christensen | Nørreled 12 | 8543 Hornslet |
| Helene Stentoft Christensen | Nørreled 12 | 8543 Hornslet |
| Anette Munch Andersen | Nørreled 14 | 8543 Hornslet |
| Jacob Schrøder Andersen | Nørreled 14 | 8543 Hornslet |
| Palle Krarup Hitz | Nørreled 15 | 8543 Hornslet |
| Bendix Nielsen | Nørreled 16 | 8543 Hornslet |
| Per Møjbæk Hansen | Nørreled 17 | 8543 Hornslet |
| Anne Merete Madsen | Nørreled 19 | 8543 Hornslet |
| Bent Christensen | Nørreled 19 | 8543 Hornslet |
| Anders Bech Jensen | Nørreled 2 | 8543 Hornslet |
| Dorthe Lyngby Larsen | Nørreled 26 | 8543 Hornslet |
| Martin Lyngby Larsen | Nørreled 26 | 8543 Hornslet |
| Per Nielsen | Nørreled 3 | 8543 Hornslet |
| Annie Eggert-Hansen | Nørreled 4 | 8543 Hornslet |
| Jens Søren Østergaard Jensen | Nørreled 4 | 8543 Hornslet |
| Peter Hornbæk Rust Jensen | Nørreled 5 | 8543 Hornslet |
| Ole Strøver Mikkelsen | Nørreled 8 | 8543 Hornslet |
| Zalina Loniel Leanne Mikkelsen | Nørreled 8 | 8543 Hornslet |
| Peter Fisker | Overskovvej 21 | 8963 Auning |
| Torben Haa Rasmussen | Saksmosevej 1 | 8543 Hornslet |
| Bo efter Anker Vestergaard v. Ester V. Vestergaard | Saksmosevej 2 | 8543 Hornslet |
| Helle Lynge Sørensen | Saksmosevej 4 | 8543 Hornslet |
| Jens Gram Pedersen | Slotsvej 20 | 8543 Hornslet |
| Sara Hedelund Madsen | Slotsvej 20 | 8543 Hornslet |
| Jakob Doose Jeppesen | Slotsvej 22 | 8543 Hornslet |
| Mogens Greve | Slotsvej 23 | 8543 Hornslet |
| Carsten Kvolsgaard Jensen | Slotsvej 24 | 8543 Hornslet |
| Ditte Hindberg | Slotsvej 25 | 8543 Hornslet |
| Morten Voldby | Slotsvej 25 | 8543 Hornslet |
| Jørn Rasmussen | Slotsvej 27 | 8543 Hornslet |
| Marianne Krarup Hitz | Slotsvej 27 | 8543 Hornslet |
| Stefan Christensen | Slotsvej 31 | 8543 Hornslet |
| Bo Ingvard Vestergaard | Slotsvej 33 | 8543 Hornslet |
| Anette Bang Jensen | Slotsvej 34 | 8543 Hornslet |
| Ib Rasmussen | Slotsvej 34 | 8543 Hornslet |
| Walther Kristensen | Slotsvej 36 | 8543 Hornslet |
| Christina Louise Velling Pedersen | Slotsvej 38 | 8543 Hornslet |
| Martin Velling Pedersen | Slotsvej 38 | 8543 Hornslet |
| Carsten Hald | Slotsvej 40 | 8543 Hornslet |
| Henning Moudt | Slotsvej 41 | 8543 Hornslet |
| Henrik Hvid Sørensen | Slotsvej 42 | 8543 Hornslet |
| Nelli Andersen | Slotsvej 42 | 8543 Hornslet |
| Holger Erik Carlsen | Slotsvej 43 | 8543 Hornslet |
| Jan Asbjørn Villadsen | Slotsvej 44 | 8543 Hornslet |
| Margit Berg Hoe | Slotsvej 46 | 8543 Hornslet |
| Bjarne Thorndal Feddersen | Slotsvej 47 | 8543 Hornslet |
| Morten Kjøller Jørgensen | Slotsvej 48 | 8543 Hornslet |
| Aage Henry Tinggaard Jensen | Slotsvej 49 | 8543 Hornslet |
| Jimmy Rahbek | Slotsvej 50 | 8543 Hornslet |
| Vibeke Andersen | Slotsvej 50 | 8543 Hornslet |
| Bjarne Søren Ulbæk Kristensen | Slotsvej 52 | 8543 Hornslet |
| Rasmus Hartmann Jensen | Slotsvej 54 | 8543 Hornslet |
| Holger Johansen | Slotsvej 55 | 8543 Hornslet |
| Dorthe Frederiksen | Slotsvej 58 | 8543 Hornslet |
| Ole Frederiksen | Slotsvej 58 | 8543 Hornslet |
| Gert Laurs Nielsen | Slotsvej 60 | 8543 Hornslet |
| Ingrid Bisgaard Nielsen | Slotsvej 60 | 8543 Hornslet |
| Per Malling Rasmussen | Slotsvej 61 | 8543 Hornslet |
| Christian Breinholdt Pedersen | Slotsvej 62 A | 8543 Hornslet |
| Henning Løfwall | Slotsvej 62 B | 8543 Hornslet |
| Jens Staall | Slotsvej 62 B | 8543 Hornslet |
| Carsten Ridder | Slotsvej 64 | 8543 Hornslet |
| Marianne Hørning Ridder | Slotsvej 64 | 8543 Hornslet |
| Marie Vestergaard Alexandersen | Smedebakken 23 | 8544 Mørke |
| Michael Vestergaard Alexandersen | Smedebakken 23 | 8544 Mørke |
| Ove Bjerregaard Andersen | Teglvangsvej 77 | 8543 Hornslet |

**BILAG 2: Situationsplan over ejendommen**



**BILAG 3: BAT-niveau for ammoniakemission ved revurdering af kap 5 miljøgodkendelse af svineproduktionen på Slotsvej 65, 8543 Hornslet:**

BAT-kravet vedr. ammoniakemission er beregnet til **5219** kg N pr. år . Beregningerne fremgår af den nedenstående tabel.

**A: Kap 5 miljøgodkendt dyrehold**

|  |  |  |  |
| --- | --- | --- | --- |
| **Staldafsnit** | **Bat-niveau (IT 2011)** | **Beregning af BAT** | **Kg NH3-N**  **(BAT-niveau)** |
| **Farestald**  Søer  Kassestier, fuldspaltegulv  120 stipladser  450 stk. / 30,6 DE | 1,43 kg NH3-N pr. årsso (jf. BAT standardvilkår for eksisterende farestalde, kassestier, delvist spaltegulv) | 450 årssøer x 1,43 kg NH3-N | 644 |
| **Slagtesvinestald**  Slagtesvin  Fuldspaltegulv – der etableres  drænet gulv og spalter (33/67)  2400 stipladser  9500 stk. (33-100 kg) / 212,24 DE | 0,45 kg NH3-N pr. slagtesvin (jf. BAT standardvilkår for eksisterende stalde med fuldspaltegulv (IT 2011) (32-107 kg))    Korrektion for afvigende vægt:  Emissionsgrænseværdi IT 2011 × (referenceligning for N ab dyr/2929)  hvor referenceligningen for N ab dyr =  (100-33) × (13,39 + 0,168× (33 + 100)) = 2394,18  Dvs: 0,45 \*(2394,18/2929)  =0,367 | 9500 slagtesvin x 0,367 kg NH3-N | 3494 |
| **Klimastald**  Smågrise  Fuldspaltegulv  - der etableres drænet gulv og spalter (50/50)  1461 stipladser  9.500 stk. (7,2-33 kg) | 0,091 kg NH3-N pr. smågris 7,4-32 kg (jf. BAT standardvilkår for eksisterende stalde m. fuldspaltegulv).  Korrektion for afvigende vægt:  Emissionsgrænseværdi IT 2011 × (referenceligning for N ab dyr/473)  hvor referenceligningen for N ab dyr =  (33 – 7,2) × (13,39 + 0,168 × (33 + 7,2)) = 519  Dvs: 0,091 \*(519/473)  =0,1 | 9500 smågrise x 0,100 NH3-N | 950 |
| **Drægtighedsstald**  Søer  Løsgående, delvis spaltegulv  150 stipladser  205 stk. / 32,53 DE | 2,11 kg NH3-N pr. årsso (jf. BAT standardvilkår for eksisterende løbe- og drægtighedsstalde, løsgående, delvist spaltegulv) | 205 årssøer x 2,11 kg NH3-N | 433 |
| **Løbe- og drægtighedsstald**  Søer, Løsgående, delvis spaltegulv  180 stipladser  245 stk./ 38,88 DE | 2,11 kg NH3-N pr. årsso (jf. BAT standardvilkår for eksisterende løbe- og drægtighedsstalde, løsgående delvist spaltegulv) | 245 søer x 2,11 NH3-N | 517 |
| **Samlet BAT-emissionsniveau for ammoniak:** |  |  | **6038** |

**B: Dyrehold anmeldt efter anmeldeordningen ”Skift i dyretype”**

|  |  |  |  |
| --- | --- | --- | --- |
| **Staldafsnit** | **Bat-niveau (IT 2011)** | **Beregning af BAT** | **Kg NH3-N**  **(BAT-niveau)** |
| **Farestald**  Søer  Kassestier, fuldspaltegulv  135 stipladser  500 stk. / 34 DE | 1,43 kg NH3-N pr. årsso (jf. BAT standardvilkår for eksisterende farestalde, kassestier, delvist spaltegulv) | 500 årssøer x 1,43 kg NH3-N | 715 |
| **Sostald (tidligere slagtesvin)**  Slagtesvin  Fuldspaltegulv – der etableres  Drænet gulv og spalter (33/67)  130 stipladser  520 stk. (32-107 kg) / 13,33 DE  ---------------------------------------  Årsso, løbe- drægtighedsstald,  Løsgående, delvis spaltegulv  219 stipladser  300 stk. / 47,61 DE  --------------------------------------------  Årsso, farestald, kassestier, fuldspaltegulv  68 stipladser  250 søer / 17 DE | 0,45 kg NH3-N pr. slagtesvin (jf. BAT standardvilkår for eksisterende stalde med fuldspaltegulv (IT 2011) (32-107 kg))  ------------------------------------  2,11 kg NH3-N pr. årsso (jf. BAT standardvilkår for eksisterende løbe- og drægtighedsstalde, spaltegulv)  ----------------------------------------  1,43 kg NH3-N pr. årsso (jf. BAT standardvilkår for eksisterende farestalde, kassestier, fuldspaltegulv) | 520 slagtesvin x 0,45 kg NH3-N  -----------------------------  300 årssøer x 2,11 kg NH3-N  ----------------------------------  250 årssøer x 1,43 kg NH3-N | 234  ---------------------------  633  --------------------------  358 |
| **Klimastald (tidligere slagtesvin)**  Smågrise  Fuldspaltegulv  - der etableres drænet gulv og spalter (50/50)  2700 + 1461 stipladser  17.500 + 9500 stk. (7,2-32 kg) / 84,13 + 45,67 DE | 0,091 kg NH3-N pr. smågris 7,4-32 kg (jf. BAT standardvilkår for eksisterende stalde m. fuldspaltegulv ).  Korrektion for afvigende vægt:  Emissionsgrænseværdi IT 2011 × (referenceligning for N ab dyr/473)  hvor referenceligningen for N ab dyr =  (32 – 7,2) × (13,39 + 0,168 × (32 + 7,2)) = 495,34  Dvs: 0,091 \*(495,34/473)  =0,0953 | 27.000 smågrise x 0,0953 NH3-N | 2573 |
| **Drægtighedsstald**  Søer  Løsgående, delvis spaltegulv  150 stipladser  205 stk. / 32,53 DE | 2,11 kg NH3-N pr. årsso (jf. BAT standardvilkår for eksisterende løbe- og drægtighedsstalde, løsgående, delvist spaltegulv) | 205 årssøer x 2,11 kg NH3-N | 433 |
| **Løbe- og drægtighedsstald**  Søer, Løsgående, delvis spaltegulv  180 stipladser  245 stk./ 38,88 DE | 2,11 kg NH3-N pr. årsso (jf. BAT standardvilkår for eksisterende løbe- og drægtighedsstalde, løsgående delvist spaltegulv) | 245 søer x 2,11 NH3-N/gris | 517 |
| **Samlet BAT-emissionsniveau for ammoniak:** |  |  | **5463** |

**BILAG 4: Foderkorrektion fosfor i slagtesvinefoder**

|  |  |  |  |
| --- | --- | --- | --- |
|  | | |  |
| **FOSFOR** | | |  |
| Der anvendes reduceret fosforfodring af slagtesvinene | | |  |
| Der er beregnet en type 2 korrektion ud fra følgende formel: | | |  |
| *((afgangsvægt – indgangsvægt) x FEsv pr. kg tilvækst x gram fosfor pr. FEsv/1000) – ((afgangsvægt – indgangsvægt) x 0,0055 kg P pr kg tilvækst)* | | |  |
|  | | |  |
| Kg P ab dyr pr. slagtesvin | **0,500** |
| For 9500 slagtesvin giver det en årlig mængde P på: | **4745,6** |
|  |  |
| Forudsætningerne for beregningen fremgår af nedenstående tabel: |  |
| Antal slagtesvin | 9500 |
| Indgangsvægt | 33,0 |
| Afgangsvægt | 100,0 |
| FEsv pr. kg. Tilvækst | 2,86 |
| Gram P pr. Fesv, g | 4,53 |

**BILAG 5: OVERSIGT OVER VILKÅR**

**NYE VILKÅR**

1. Ejendommen skal drives i overensstemmelse med miljøgodkendelsen af 28.12.2006, samt de påbud, der fremgår af denne revurdering.
2. De nye vilkår, der fremgår af indeværende revurdering, træder i kraft og skal efterleves straks efter, revurderingen er meddelt.
3. Et eksemplar af nærværende revurdering skal til enhver tid være tilgængelig på landbruget, og driftspersonalet skal være orienteret om godkendelsens indhold.
4. Svinebruget tillades drevet som angivet i vilkår 1.2.2.4 ELLER med en årlig produktion på maksimalt 750 årssøer, 27.000 stk. smågrise (7,2-33 kg) og 520 slagtesvin (33-107 kg) svarende til i alt 313,6 DE beregnet efter den pt. gældende husdyrgødningsbekendtgørelse (dyrehold efter ”skift i dyretype”).
5. Såfremt dyreholdet i vilkår 1.2.2.4 produceres, skal dyreholdet placeres i stalde og med vægtintervaller og stipladser, som angivet i tabel 1a.
6. Såfremt dyreholdet efter ”skift i dyretype” (se vilkår 4) produceres, skal dyreholdet placeres i stalde og med vægtintervaller og stipladser, som angivet i tabel 1b.
7. Følgende produktionsparametre skal kunne dokumenteres, f.eks. via gødningsregnskabet eller en effektivitetskontrol (e-kontrol):

- Antal producerede smågrise og disses ind- og afgangsvægt

- Antal producerede slagtesvin og disses ind- og afgangsvægt

- Antal producerede polte og disses ind- og afgangsvægt

- Antal årssøer, antal fravænnede smågrise pr. årsso, samt fravænningsalder og – vægt

1. Staldafsnit skal rengøres efter hvert hold, og der skal til stadighed være en god staldhygiejne. Stierne skal kontrolleres og renholdes, så det sikres, at gødning og urin hurtigt fjernes fra gulvet og ledes til gyllekanalerne.
2. Der skal fasefodres.
3. Alt foder skal tilsættes fytase (ikke nødvendig ved hjemmeblandet foder)
4. Den totale mængde P ab dyr pr. år beregnet som P ab dyr pr. slagtesvin x det årlige antal producerede slagtesvin skal være mindre end 4746 kg P pr. år. P ab dyr pr. slagtesvin beregnes ud fra følgende ligning:

P ab dyr pr. smågris = ((afgangsvægt – indgangsvægt) x FEsv pr. kg. Tilvækst x gram P pr. FEsv/1000) – ((afgangsvægt – indgangsvægt) x 0,0055 kg. P pr. kg. Tilvækst). Se beregning i bilag 4.

1. Der skal føres en logbog eller produktionskontrol/E-kontrol, hvoraf følgende skal fremgå
   1. Antal producerede slagtesvin
   2. Gennemsnitlige vægtintervaller (indgangs- og afgangsvægt)
   3. Foderforbrug pr. kg. tilvækst
   4. Det gennemsnitlige indhold af P pr. FEsv i foderblandingerne.
2. P ab slagtesvin skal på baggrund af logbogens eller produktionskontrollens oplysninger beregnes for en sammenhængende periode på minimum 12 måneder i perioden 15. september år 1 til 15. februar år 3, svarende til den periode, der gælder for beregning af type-2 korrektionsfaktoren i gødningsregnskabet.
3. Der skal udarbejdes en blandeforskrift for foder mindst hver tredje måned, såfremt der anvendes hjemmeblandet foder.
4. Logbogen/produktionskontrollen, indlægssedler for hver tredje måned samt eventuelle blandeforskrifter skal opbevares på husdyrbruget i mindst fem år og forevises på tilsynsmyndighedens forlangende.

# Gylle må først omrøres umiddelbart før udbringning og bortkørsel, og udbringning skal i videst muligt omfang ske i dagtimerne, ligesom udbringning så vidt muligt skal undgås i weekender og på helligdage.

1. Beholdere til husdyrgødning skal mindst en gang om året tømmes helt, og der skal ske indvendig og

udvendig in­spektion (om muligt) med henblik på reparation og vedli­geholdelse. Inspektionen og evt. tiltag skal noteres i log­bogen.

1. Håndtering af gylle skal foregå under opsyn.

# Der må ikke monteres pumper på gyllebeholderne.

# Virksomheden skal indrettes og drives, så spild og andet ukon­trolleret udslip af forurenende stoffer forhindres eller fore­bygges, og sådan at skadernes omfang begrænses, hvis der alligevel sker uheld. Der skal således altid være egnet materiale på ejendommen til opsamling af spild.

# Overførsel af gylle skal foregå under opsyn.

1. Beredskabet skal straks underrettes om driftsforstyrrelser eller uheld, der medfører forurening af omgivelserne eller indebærer en risiko for det. En skriftlig redegørelse for hændelsen skal være tilsynsmyndigheden i hænde senest en uge efter, at den er sket. Det skal fremgå af redegørelsen, hvilke tiltag der vil blive iværksat for at hindre lignende driftsforstyrrelser eller uheld i fremtiden.

Underretningspligten fritager ikke virksomheden for at afhjælpe uheld.

# Der skal udarbejdes en beredskabsplan eller driftsforskrift, som fortæller hvornår og hvordan, der skal reageres ved uheld, som kan medføre konsekvenser for det eksterne miljø. Beredskabsplanen skal foreligge, inden miljøgodkendelsen tages i brug. En kopi indsendes til Syddjurs Kommune.

Beredskabsplanen skal som minimum indeholde:

* 1. Procedurer som beskriver relevante tiltag med henblik på at ”stoppe ulykken/uheldet” og begrænse udbredelsen.
  2. Oplysninger om hvilke interne/eksterne personer og myndigheder, der skal alarmeres og hvordan.
  3. Kortbilag over bedriften med angivelse af miljøfarlige stoffer, afløbs- og drænsystemer og vandløb mm.
  4. En opgørelse over materiel, der er tilgængeligt på bedriften, eller som kan skaffes med kort varsel, der kan anvendes i forbindelse med afhjælpning, inddæmning og opsamling af spild/lækage, som kan medføre konsekvenser for det eksterne miljø. Herunder oplysninger om telefonnumre til kontaktpersoner.

# Beredskabsplanen revideres/kontrolleres sammen med de ansatte mindst 1 gang årligt. Den skal være let tilgængelig og synlig for ansatte og øvrige, der færdes på ejendommen. Beredskabsplanens indhold og opbevaringssted skal være kendt af virksomhedens an­satte og udleve­res til evt. indsatsleder/miljømyn­dighed i forbindelse med uheld, forureninger, brand og lignende.

# Driftsforstyrrelser, som har betydning for det ydre miljø, skal fremgå af driftsjournalen med tidspunkt mm for eventuelle hændelser.

1. Anlæg, der er særligt energiforbrugende, herunder foderfremstillingsanlæg, ventilationsanlæg og overbrusningsanlæg, skal kontrolleres, rengøres og vedligeholdes, således at de altid kører energimæssigt optimalt. Foderanlæg og skorstene/afkast efterses og rengøres minimum en gang om året. Kontrol og vedligehold noteres i driftsjournal.
2. Vedligeholdelse og eftersyn af ventilationssystemerne skal udføres i henhold til producentens anvisninger for de pågældende anlæg. Ventilationssystemer skal renholdes og justeres efter behov, og drives således, at der ikke opstår væsentlige lugt- eller støjgener. Der skal føres driftsjournal for udført eftersyn og rengøring af ventilationssystemer.
3. Temperatur- og luftfugtighedsfølere skal, for opretholdelse af korrekt staldtemperatur og luftfugtighed, kontrolleres minimum hver anden måned eller i forbindelse med vask af stalden. Der skal føres driftsjournal for udført vedligehold, eftersyn, rengøring og kontrol af temperatur- og luftfugtighedsmålere.
4. Der skal føres halvårlig kontrol med el-forbrug. Noteres i driftsjournal, evt. i form af løbende registreringer.
5. Der skal føres halvårlig kontrol med vandforbrug. Noteres i driftsjournal.

### Drikkevandssystemet skal drives og vedligeholdes således at unødigt spild undgås

### Tankning af olie skal ske under opsyn. Olietanke skal placeres på asfalt eller beton, og placeres, så der ikke er risiko for tilløb til afløb eller udløb på bar jord.

### Udslusning skal foretages mellem kl. 8 og 16 og må ikke foretages på lørdage eller søn- og helligdage.

# Såfremt tilsynsmyndigheden vurderer, at driften giver an­ledning til flere anlægsgener (herunder gener fra lys, støv, støj, transport eller lignende) for omboende end forventet, skal virksomheden lade udarbejde en handlingsplan for nedbringelse af generne, som godkendes af kommunen, og derefter gennemføre denne. Samtlige udgifter i forbin­delse med ovennævnte afholdes af virksomheden.

1. Der skal anvendes lavenergi-belysning.

**VILKÅR FRA KAP MILJØGODKENDELSE** (røde udgår, sorte videreføres)

**1.2.1 Etablering eller ændring**

1.2.1.1 Virksomheden skal i princippet indrettes og drives i overensstemmelse med de i denne afgørelse givne forudsætninger, dog med de eventuelle ændringer, som måtte fremgå af nedenstående vilkår.

1.2.1.2 Godkendelsen bortfalder, såfremt den ikke er udnyttet inden 2 år fra dateringen af denne godkendelsesskrivelse. **UDGÅR**

1.2.1.3 I henhold til princippet om kontinuitet kan virksomheden ligeledes helt eller delvist miste retten til den godkendte produktion, såfremt virksomhedens produktion gennem en periode på mindst 3 år er helt eller delvist reduceret i forhold til den godkende produktion. **UDGÅR**

1.2.1.4 Virksomheden må ikke udvides eller ændres bygnings- eller driftsmæssigt på en måde, der indebærer forøget forurening, før udvidelsen eller ændringen er godkendt i henhold til § 33 i miljøbeskyttelsesloven. **UDGÅR**

1.2.1.5 Inden etablering, udvidelse eller ændring af anlæg omfattet af kapitel 3-8 i husdyrgødningsbekendtgørelsen, skal der indgives en anmeldelse til godkendelsesmyndigheden, jf bekendtgørelsens § 29, stk. I og § 29a stk. 1. **UDGÅR**

1.2.1.6 Når klagefristen er udløbet uden indkomne klager eller når klagemyndigheden har stadfæstet denne godkendelsesskrivelse, bortfalder den tidligere godkendelsesskrivelse af 20. juli 1989. **UDGÅR**

1.2.1.7 Ved ændringer i ejerforhold (eller hvem der er ansvarlig for driften) skal tilsynsmyndigheden straks, og senest i måned efter ændringen orienteres skriftligt herom.

**1.2.2 Indretning og drift**

1.2.2.1 Et eksemplar af nærværende godkendelse skal til enhver tid være tilgængelig på landbruget, og driftspersonalet skal være orienteret om godkendelsens indhold.

1.2.2.2 Indretning og drift af stalde og opbevaringsanlæg for husdyrgødning, samt opbevaring og udbringning af husdyrgødning skal ske i overensstemmelse med reglerne i husdyrgødningsbekendtgørelsen (p.t. bekendtgørelse nr. 814 af 13. juli 2006 om erhvervsmæssigt dyrehold, husdyrgødning, ensilage m.v. med senere ændringer), med mindre vilkårene i denne godkendelse er mere vidtgående end bekendtgørelsens krav. **UDGÅR**

1.2.2.3 Såfremt der sker ændringer af husdyrgødningsbekendtgørelsens bestemmelser om krav til gødningsopbevaring (herunder krav til tæthed, styrke og bestandighed, samt opbevaringskapacitet), krav til udbringningstidspunkter eller krav til udbringningsmængder, ændres tilsvarende vilkårene i denne godkendelse, medmindre der i godkendelsen er stillet mere vidtgående krav. **UDGÅR**

1.2.2.4 Godkendelsen omfatter et dyrehold på 450årssøer, 9.500 smågrise og 9.500 årligt producerede slagtesvin (30 kg til 100 kg) opgjort hvert år pr. 1. august. Dette svarer efter den ved ansøgningen gældende beregningsmåde til 430 dyreenheder.

1.2.2.5 Ændres beregningsmetoden for dyreenheder, vil dette kunne få betydning for fastlæggelsen af nødvendigt udbringningsareal. Omvendt vil en ændring af beregningsmetoden for dyreenheder ikke kunne give mulighed for at udvide antallet af søer, smågrise eller producerede slagtesvin. Tilsvarende vil et højere antal smågrise pr. årsso ikke medføre, at der kan produceres hverken flere smågrise eller slagtesvin på ejendommen.

1.2.2.6 Opbevaringsanlæggene på ejendommen skal sikre, at der er tilstrækkelig opbevaringskapacitet til at anvendelsen af husdyrgødning kan ske i henhold til husdyrgødningsbekendtgørelsens bestemmelser, og skal svare til mindst 9 måneder. **UDGÅR**

1.2.2.7 På gyllebeholdere skal der være fast overdækning eller tæt flydelag. Tæt flydelag kan dokumenteres ved hver 14. dag, at føre journal over flydelaget. Såfremt denne journalføring er mangelfuld eller viser mangelfuldt flydelag, kan tilsynsmyndigheden stille krav om en fast overdækning.

1.2.2.8 Der skal til stadighed rådes over et samlet udspredningsareal, således at den gennemsnitlige arealbelastning ikke overstiger 1,4 DE/ha.

1.2.2.9 For de mængder husdyrgødning, som ikke må udbringes på bedriftens eget areal, skal der foreligge skriftlige forpagtningsaftaler eller anden skriftlig aftale, der sikrer at overskydende husdyrgødning afsættes til:   
• En registreret virksomhed, jf. § 2 i lov om jordbrugets anvendelse af gødning og om plantedække   
• Et biogasanlæg

• Et fællesanlæg

• Et forarbejdningsanlæg eller

• Som forarbejdet husdyrgødning

1.2.2.10 Dokumentation i form af forpagtningsaftaler skal indeholde oplysninger om arealets størrelse, aftaleparternes navn, adresse, momsnummer (CVR-nr.), gyldighedsperiodens startdato, slutdato eller opsigelsesvarsel og dato for aftalens indgåelse.

1.2.2.11 Skriftlige aftaler om afsætning af overskydende husdyrgødning til registreret virksomhed skal være af mindst 3 års varighed regnet fra 1. august.

1.2.2.12 Der skal overalt på ejendommen foretages en effektiv fluebekæmpelse efter Statens Skadedyrlaboratoriums retningslinier.

1.2.2.13 Opbevaring af foder skal ske på en sådan måde, at der ikke opstår risiko for tilhold af skadedyr (rotter m.v.).

**1.2.3 Spildevand**

1.2.3.1 Anlæg til bortskaffelse af husspildevand skal indrettes i henhold til de til enhver tid gældende regler herom. Husspildevand må ikke ledes til gødningsopbevaringsanlæg.

1.2.3.2 Vand fra vask af foderrekvisitter skal ledes til gyllebeholder.

1.2.3.3 Tagvand og regnvand fra befæstede arealer, hvor der ikke forekommer spild af husdyrgødning, skal ledes til nedsivning/dræn.

1.2.3.4 Vand fra vask af stalde skal ledes til gødningsopbevaringsanlæg, og udbringes i henhold til regler for udbringning af husdyrgødning. **UDGÅR**

1.2.3.5 Vand fra rengøring af sprøjteudstyr skal udbringes på marken eller ledes til gødningsop-bevaringsanlæg. **UDGÅR**

**1.2.4 Luft-, lugt og støvemission**

1.2.4.1 Virksomheden må ikke give anledning til luft-, lugt eller støvgener, der efter tilsynsmyndighedens opfattelse kan betegnes som væsentlige udenfor ejendommens areal.

1.2.4.2 Hele ejendommen og dens omgivelser skal renholdes således, at lugtgener begrænses mest muligt.

1.2.4.3 Ventilationsluften skal afkastes lodret gennem uafdækkede skorstene med en opadrettet hastighed på mindst 7 mis, med en afkasthøj de på mindst 0,7 m over tagryg. Dog undtaget 3 klimastalde, hvor afkast sker i gavl.

1.2.4.4 Staldventilationen skal indrettes, så lugtudslip herfra ikke giver lugtgener, som af tilsynsmyndigheden vurderes til at være væsentlige, udenfor ejendommen.

1.2.4.5 Ventilationsanlæg skal udføres og vedligeholdes således, at der ikke opstår væsentlige lugt- og støjgener for de omkringboende. Staldventilatorer skal renholdes og justeres efter behov.

1.2.4.6 Fodersiloer skal indrettes således, at støvgener i forbindelse med indblæsning af foder undgås, f.eks. med melcykloner eller anden støvbegrænsende foranstaltning.

1.2.4.7 Det skal sikres, at spild ved påfyldningsarealet ved gylletanke og fortank ikke kan løbe til overflade afløb eller dræn, eller løbe ud på vejarealer.

1.2.4.8 Udspredning af gylle skal ske i overensstemmelse med god landmandspraksis, således af lugtgener og ammoniakfordampning søges begrænset. Udbringning af flydende husdyrgødning må kun ske med slangeudlægning, nedfældning eller lignende.

**1.2.5 Støjemission**

1.2.5.1 Støjgrænser: Virksomheden er beliggende i en landsby. Virksomheden skal derfor som udgangspunkt overholde de vejledende støjkrav for områdetype 3 jf. Miljøstyrelsens vejledning nr. 5/1984. Virksomhedens bidrag til det ækvivalente, korrigerede støjniveau i dB(A) målt i ved nærmestliggende enkeltbolig skal derfor som udgangspunkt overholde nedenstående grænseværdier:

|  |  |
| --- | --- |
| Periode | Støjgrænseværdi |
| Dag kl. 7-48 | 55 dB(A) |
| Aften kl 18 22 | 45dB(A) |
| NatkL22--7 | 40 dB(A) |

For bestående virksomheder kan der dog tillades op til 5-10 dB højere værdier. Maksimalværdien af støjniveauet må dog om natten ikke overstiger 55 dB(A). Såfremt der konstateres højere værdier end 55 dB(A) skal der foretages støj dæmpende foranstaltninger.

**1.2.6 Affald**

1.2.6.1 Animalsk affald, herunder selvdøde dyr, må ikke nedgraves eller opbevares med fast eller flydende gødning, men skal snarest muligt bortskaffes til autoriseret destruktionsanstalt. I tidsrummet inden afhentning skal affaldet opbevares i container, kadaverkappe eller på tilsvarende måde, som sikrer at affaldet ikke give anledning til uhygiejniske forhold. **UDGÅR**

1.2.6.2 Midler, der er klassificeret som giftige eller meget giftige, skal opbevares i aflåst giftrum.

1.2.6.3 Farligt affald (som f.eks. sprøjtemiddelrester, medicinaffald, brugte kanyler og olie- og kemikalieaffald) skal opsamles og opbevares i tætte beholder indendørs i lokale uden afløb.

1.2.6.4 Håndtering og bortskaffelse af farligt affald skal ske i overensstemmelse med de til enhver tid gældende regler herom, p.t. bekendtgørelse nr. 619 af 27. juni 2000 om affald med senere ændringer. Bortskaffelse kan ske til modtagestationen for farligt affald, Åbrinken 51*,* 8000 Århus C med mindre dispensation herfor søges og opnås hos godkendelsesmyndigheden. **UDGÅR**

1.*2.*6.5Forinden der sker ændringer i modtager for farligt affald skal dette meddeles tilsynsmyndigheden. **UDGÅR**

1.2.6.6 øvrigt affald på ejendommen skal håndteres/sorteres, opbevares og bortskaffes i henhold til de for Rosenholm kommune til enhver tid gældende affaldsregulativer. **UDGÅR**

1.2.6.7 Der må ikke afbrændes affald på ejendommen, med mindre der er tale om lovlig afbrænding af haveaffald, som kan afbrændes i overensstemmelse med reglerne i det til enhver tid gældende affaldsregulativ for Rosenholm Kommune. **UDGÅR**

**1.2.7 Beskyttelse af jord og grundvand**

1.2.7.1 Der skal til enhver tid over for tilsynsmyndigheden kunne fremlægges sædskifte- og gødningsplaner, som kan dokumentere, at gødningen udbringes i henhold til husdyrgødningsbekendtgørelsen.

**1.2.8 Uheld og driftsforstyrrelser**

1.2.8.1 Ved uheld eller driftsforstyrrelser, som medfører en miljøpåvirkning, skal tilsynsmyndigheden straks orienteres.

**1.2.9 Egenkontrol**

1.2.9.1 Journal over produktionens størrelse. I journalen indskrives antallet af producerede slagtesvin for perioden 1. august til 31. juli. Journalen kan f.eks. være vedlagt kopi af slagteriafregninger. Journalen skal forevises tilsynsmyndigheden på forlangende. **UDGÅR/OPDATERES**

1.2.9.2 Logbog for gyllebeholder. Mindst hver 14. dag skal observationer af flydelag indføres i logbogen. Også eventuel tilførsel af f.eks. snittet halm indskrives i logbogen. Reparationer af gyllebeholder indføres ligeledes i logbogen. Journalen skal forevises tilsynsmyndigheden på forlangende.


1.2.9.3 Journal for afleveret farligt affald. Dokumentation for afleveret affald kan vedlægges. Journalen skal forevises tilsynsmyndigheden på forlangende.

1.2.9.4 Hvis tilsynsmyndigheden skønner det nødvendigt, f.eks. hvis en klage vedrørende støj er velbegrundet, skal virksomheden for egen regning eftervise, at de stillede støjkrav er overholdt. Støjmåling kan maksimalt kræves en gang pr. år, og skal foretages i overensstemmelse med Miljøstyrelsens vejledning nr. 5/1984 “Måling af ekstern støj fra virksomheder” eller beregnes efter Miljøstyrelsens vejledning nr. 5/1993 “Beregning af ekstern støj fra virksomheder”.

1.2.9.5 Hvis tilsynsmyndigheden skønner det nødvendigt, f.eks. hvis en klage vedrørende lugt fra ventilation af stald er velbegrundet, skal virksomheden for egen regning lade foretage en undersøgelse af lugtkilderne, og på denne baggrund lade foretage afhjælpende foranstaltninger, således at lugten udenfor ejendommen reduceres til et niveau, som skønnes acceptabelt for tilsynsmyndigheden.

1.2.10 Virksomhedens ophør: Ved varigt ophør af driften skal der træffes de nødvendige foranstaltninger for at undgå forureningsfare og for at bringe stedet tilbage i en miljømæssig tilfredsstillende tilstand.

**BILAG 6: Bemærkninger til høringssvar fra konsulent**



1. Lov om miljøbeskyttelse nr. 358 af 6. juni 1991 [↑](#footnote-ref-1)
2. Lov om miljøgodkendelse mv. af husdyrbrug Nr. 1572 af 20. december 2006 [↑](#footnote-ref-2)
3. Bekendtgørelse om tilladelse og godkendelse m.v. af husdyrbrug Nr. 44 af 11. januar 2016 [↑](#footnote-ref-3)
4. Reference Document on Best Available Techniques for Intensive Rearing of Poultry and Pigs, European Commission, July 2003 [↑](#footnote-ref-4)